title: RoHS-direktiivi

text: RoHS-direktiivi ("The Restriction of the use of certain Hazardous Substances in Electrical and Electronic Equipment") on Euroopan unionin säädös, jolla rajoitetaan tiettyjen haitallisten aineiden käyttöä sähkö- ja elektroniikkalaitteissa. Näitä aineita ovat elohopea, kadmium, lyijy, kuusiarvoinen kromi sekä palonsuoja-aineet PBB (polybromattu bifenyylieetteri) ja PBDE (polybromattu difenyylieetteri). Direktiivi on voimassa 1. heinäkuuta 2006 alkaen..


title: RoHS-direktiivi

text: RoHS-direktiivin soveltamisalaan kuuluvat seuraavat laiteluokat:


title: RoHS-direktiivi

text: RoHS-direktiivin valvontaviranomaisena Suomessa toimii Turvallisuus- ja kemikaalivirasto eli Tukes.


title: RoHS-direktiivi

text: Direktiivillä pyritään suojelemaan ihmisten terveyttä, vähentämään haitallisia jätteitä ja edistämään jätteiden hyödyntämistä ympäristöä säästäen.


title: RoHS-direktiivi

text: RoHS-direktiiviin liittyy läheisesti Euroopan unionissa säädetty sähkö- ja elektroniikkalaiteromun tuottajavastuuseen liittyvä WEEE-direktiiviin ("Waste Electrical and Electronic Equipment").


title: RoHS-direktiivi

text: RoHS-direktiivin vaikutuksesta kulutuselektroniikan juotemateriaaleista on poistunut lyijy. Aiemmin lyijyä käytettiin tina-lyijyseoksessa (60 % tinaa, 40 % lyijyä, jotta se saatiin sulamaan alhaisemmassa lämpötilassa. Tina-lyijyn korvaajaksi on tullut useita eri vaihtoehtoja, joista tina 96,5 %-hopea 3 %-kupari 0,5 % on yleisin ns. SAC-juote. Myös juotteet ilman hopeaa ovat osoittautuneet toimiviksi, esimerkiksi aaltojuotosprosessiin soveltuva juoteseos tina 99,3 %-kupari 0,7 %.


title: Italian kuningaskunta

text: Italian kuningaskunta on nimitys, jota seuraavat valtiot ovat käyttäneet:


title: Ruotsin maapäivät

text: Ruotsin maapäivät eli maakuntakokous (myös "provinsiaalikokous") oli kokous, jonne säädyt, eli eri säätyjen valitut tai perinnölliset edustajat kokoontuivat, usein kuninkaan johdolla. Säätyvaltiopäivistä maakuntakokous erosi siinä, että koolle kutsuttiin vain valtakunnan jonkin osan säädyt.


title: Ruotsin maapäivät

text: Ruotsin valtakunnassa maakuntakokouksia voitiin kutsua valtiopäivien väliaikana jollekin Suomen paikkakunnalle. Suomen maapäivistä merkittävimpiä olivat vuonna 1616 pidetyt Helsingin maapäivät. Muita maakuntakokouksia pidettiin Turussa vuonna 1657, Helsingissä 1671, Turussa ja Porvoossa 1676. Myös pikkuvihan aikana 1742 pidettiin Turussa maapäivät.


title: Bojan Križaj

text: Bojan Križaj (s. 3. tammikuuta 1957 Kranj, Slovenian KT) on Jugoslaviaa urallaan edustanut slovenialainen alppihiihtäjä.


title: Bojan Križaj

text: Križaj'n uran ainoa aikuisten arvokisamitali tuli vuoden 1982 Schladmingin maailmanmestaruuskilpailuiden pujottelusta, jossa hän sijoittui hopealle. Hän oli osallistunut jo vuoden 1974 St. Moritzin MM-kilpailuihin sijoittuen pujottelussa sijalle 13. Lake Placidin olympialaisissa Križaj jäi suurpujottelun pronssimitalistista Itävallan Hans Ennistä vain 0,02 sekunnin päähän. Kotikisoissaan Sarajevon olympialaisissa 1984 Križaj oli pujottelun seitsemäs ja suurpujottelun yhdeksäs. Hän sijoittui vielä MM-kilpailuissa 1985 pujottelussa 5:ksi ja suurpujottelussa 8:ksi, sekä 1987 pujottelussa 6:ksi. Hän joutui jättämään vuoden 1988 Calgaryn talviolympialaiset väliin, koska loukkaantui juuri ennen kisoja.


title: Bojan Križaj

text: Križaj voitti kahdeksan maailmancupin pujottelun osakilpailua ja oli yhteensä 33 kertaa palkintokorokkeella. Hän voitti pujottelun maailmancupin kaudella 1986-1987 ja sijoittui kokonaiskilpailussa neljänneksi kaudella 1979-1980.


title: Bojan Križaj

text: Križaj valittiin Slovenian vuoden miesurheilijaksi yhteensä viisi kertaa. Hän lopetti uransa vuonna 1988.


title: Janne Salmi

text: Janne Juhani Salmi (s. 17. huhtikuuta 1969 Turku) on entinen suomalainen huippusuunnistaja. Suomen suunnistusmaajoukkueen päävalmentajana hän toimi vuosina 2005–2010.


title: Janne Salmi

text: Salmi sijoittui Jörgen Mårtenssonin jälkeen toiseksi MM-kilpailujen normaalimatkalla Detmoldissa 1995 ja suunnisti samoissa kisoissa ankkuriosuuden Suomen viestijoukkueessa, joka saavutti Sveitsin jälkeen hopeaa. Kaksi vuotta myöhemmin Salmi voitti Grimstadissa pikamatkan maailmanmestaruuden Timo Karppisen varmistaessa Suomelle kaksoisvoiton sekä ankkuroi Suomen viestihopealle Tanskan jälkeen.


title: Janne Salmi

text: Salmi saavutti pikamatkan MM-pronssia Invernessissä 1999 Jørgen Rostrupin ja Juha Peltolan vietyä kirkkaammat mitalit. Viestissä hän toi Suomen maaliin kolmannen kerran peräkkäin MM-hopeamitalistina; tällä kertaa voitto meni Norjaan. Tampereen MM-kilpailuissa 2001 Salmi suunnisti ankkuriosuuden Suomen voittaessa ensimmäisen – ja toistaiseksi ainoan – kerran miesten viestin maailmanmestaruuden.


title: Janne Salmi

text: Salmi on edustanut pääosan urastaan Turun Suunnistajia. Vuonna 1990 hän kilpaili Bækkelagets SK:n riveissä ja edusti lisäksi vuosina 1989–1995 hiihtosuunnistuksessa OL Bowlare -seuraa. Salmi on kuulunut Jukolan viestin voittajajoukkueeseen kolmesti sekä Tiomilan voittajamiehistöön kerran. Hänen puolisonsa on moninkertainen arvokisamitalisti Vroni König-Salmi.


title: Janne Salmi

text: Salmi toimii nykyään Yle Urheilun asiantuntijakommentaattorina suunnistulähetyksissä.


title: Nakayaman lemma

text: Nakayaman lemma tai Nakajaman lemma on kuuluisa kommutatiivisen algebran äärellisviritteisia moduleja koskeva tulos.


title: Nakayaman lemma

text: Olkoon formula_1 paikallinen rengas ja formula_2 äärellisviritteinen formula_3-moduli. Tällöin ehdosta formula_4 seuraa formula_5. Yleisemmin sama pätee jos ehdosta formula_6 seuraa formula_5, missä formula_8 on formula_2:n ideaali, jolle formula_10. Nakayaman lemmassa formula_3:n äärellisviritteisyys on oleellista: Esimerkiksi olkoon formula_12 paikallinen rengas. Selvästi formula_13, mutta formula_14, sillä formula_15 ei ole äärellisviritteinen formula_3:n suhteen.


title: Töpökät

text: Töpökät (Conopophagidae) on pienikokoisten varpuslintujen heimo. Nämä linnut elävät Keski- ja Etelä-Amerikan trooppisilla ja subtrooppisilla alueilla.


title: Töpökät

text: Töpökät ovat pyöreähköjä, lyhytsiipisiä ja pitkäjalkaisia lintuja. Koko vaihtelee 12 senttimetristä 18 senttimetriin. Koiraat ovat naaraita värikkäämpiä ja yleisväritykseltään näitä punaisempia ja ruskeampia. Töpökät ovat hyönteissyöjiä, pääravintoa ovat hämähäkit, toukat, heinäsirkat ja kovakuoriaiset. Ne elävät lähellä maata, jotkin lajit läpipääsemättömissä tiheiköissä ja toiset avoimissa metsissä.


title: Töpökät

text: Töpököiden heimoon ("Conopophagidae") kuuluu kaksi sukua ja 10 lajia.


title: The Revolution

text: The Revolution oli Princen taustayhtye vuosina 1984–1986. Se soitti kolmella Princen albumilla: "Purple Rain", "Around the World in a Day" ja "Parade", ja kahdella kiertueella. The Revolution esiintyy myös Princen elokuvassa Purple Rain.


title: The Revolution

text: Vuosina 1978–1982 Prince teki albuminsa suurimmaksi osaksi itse säveltäen, sanoittaen ja tuottaen kaiken materiaalin ja soittaen yleensä myös kaikki instrumentit yksin. Näinä aikoina Princen yhtye toimi lähinnä kiertueilla. Sen nimi oli silloinkin The Revolution, mutta tässä vaiheessa yhtye ei saanut vielä mainintaa Princen levyillä, sillä se osallistui hyvin vähän studiotyöhön. Myös yhtyeen jäsenet vaihtelivat, kunnes klassinen kokoonpano vakiintui vuonna 1984. Siihen kuuluivat Wendy Melvoin, Lisa Coleman, Doctor Fink, Bobby Z ja David Coleman. Live-Revolutioniin kuului vakituisesti myös Sheila E.


title: The Revolution

text: Revolution hajosi erimielisyyksiin vuonna 1986 Parade-albumin jälkeen. Sen jälkeen yhtye on esiintynyt kahdella Princen kappaleella: "It’s Gonna Be Beautiful Night" (albumilla Sign o' the Times) ja "The One U Wanna C" (albumilla Planet Earth). Myöhemmin Wendy Melvoin ja Lisa Coleman perustivat oman Wendy & Lisa -duonsa, joka on levyttänyt muun muassa Eric Claptonin, Neil Finnin ja Joni Mitchellin kanssa.


title: The New Power Generation

text: The New Power Generation, eli NPG on Princen taustayhtye, joka vaikutti aktiivisena vuosina 1991–1998. Yhtye on edelleen toiminnassa, vaikka 2000-luvulla sen rooli Princen levyillä on vähentynyt.


title: The New Power Generation

text: Princen ja The New Power Generationin ensimmäinen yhteistyö, "Diamonds and Pearls" -albumi (1991) osoittatui Princen 1990-luvun suurimmaksi menestykseksi. Arvostetuin heidän yhdessä tekemänsä levy on kuitenkin "Love Symbol" -albumi vuodelta 1992. Vuonna 1993 ilmestyi NPG:n oma levy, "Goldnigga", jolla Princen rooli on vahvasti läsnä. Toinen New Power Generationin oma albumi on nimeltään "Newpower Soul".


title: RoboCop: Alpha Commando

text: RoboCop: Alpha Commando on Daytime Emmy -ehdokkuudella huomioitu yhdysvaltalainen piirrossarja, joka perustuu Ed Neumeierin ja Mike Minerin luomaan samannimiseen hahmoon RoboCopiin. Sarjan tuotti Metro-Goldwyn-Mayer, joka jäi myös yhtiön viimeiseksi tuottamaksi sarjaksi. RoboCop: Alpha Commandosta tehtiin yhteensä 40 jaksoa, jotka esitettiin Yhdysvalloissa vuosien 1998–1999 välisenä aikana.


title: RoboCop: Alpha Commando

text: Sarjaa oli tekemässä muutamia samoja käsikirjoittajia, jotka olivat 1980-luvun RoboCop: The Animated Seriesin kanssa tekemisissä. Huolimatta siitä RoboCop: Alpha Commando oli omanlaisensa versio RoboCopista verrattuna edellisiin elokuviin ja televisiosarjoihin. Hahmojen suunnittelusta vastasivat Frank Brunner, Carlos Huante, Keith Matz ja David Williams.


title: RoboCop: Alpha Commando

text: Vuonna 2007 sarjan kaikki 40 jaksoa julkaistiin DVD:lle Yhdysvalloissa.


title: RoboCop: Alpha Commando

text: Sarja aloittaa tarinansa vuonna 2020, jolloin RoboCop aktivoidaan oltuaan viisi vuotta kylmiössä poissakytkettynä. Myöhemmin se sijoittuu vuoteen 2030, kun liiton huipputekninen ryhmä nimeltä "Division Alpha" tarvitsee RoboCopin apua yrittäessään kukistaa maailmaa vellovan rikollisjärjestön. Agentti Nancy Miner lähetetään RoboCopin luojan tohtori Neumeierin luokse aktivoimaan uutta työpariaan kylmiöstä. Viiden vuoden poissaolon jälkee se ei aivan heti toimi, kuten pitäisi. Sarjan edetessä RoboCop saa uusia ja parennettuja lisäyksiä kehoonsa taistellessaan uudessa Detroitissa rikollisia vastaan yhdessä agentti Minerin kanssa.


title: Bilipschitz-kuvaus

text: Jos formula_1 ja formula_2 ovat metrisiä avaruuksia metriikkoinaan formula_3 ja formula_4, sanotaan, että kuvaus formula_5 on bilipschitz, jos on olemassa sellainen luku formula_6, että formula_7 kaikilla formula_8. Voidaan myös sanoa, että formula_9 on formula_10-bilipschitz. Siis bilipschitz-kuvaus on sellainen Lipschitz-kuvaus, jonka käänteiskuvaus on myös Lipschitz. Bilipschitz-kuvaus on upotus.


title: Tyttö ja kettu

text: Tyttö ja kettu, alkuperäiseltä nimeltään "Le renard et l'Enfant", on Luc Jacquetin ohjaama ranskalainen luontoelokuva vuodelta 2007. Suomessa elokuvan ensi-ilta oli 8. helmikuuta 2008. Elokuvan pääosassa on Bertille Noël-Bruneau, jonka suomenkielisenä ääninäyttelijänä on Siiri Siltala. Muita ääninäyttelijöitä ovat muun muassa Rasmus Lehtosaari pojan roolissa ja Minttu Mustakallio, joka toimii elokuvan kertojana (alkuperäisessä versiossa Isabelle Carré). Elokuvan suomenkielisen dubbauksen on ohjannut Pekka Lehtosaari.


title: Tyttö ja kettu

text: Tyttö ja kettu tutkiskelee ihmisen ja luonnon välistä suhdetta. Elokuva kertoo nuoresta Lila-tytöstä, joka ystävystyy villin ketun kanssa. Elokuva kuvaa maailmaa myös ketun näkökulmasta; miten kettu aistii vaarat, äänet ja näyt.


title: Bill Owen

text: Bill Owen (14. maaliskuuta 1914 – 12. heinäkuuta 1999), oikealta nimeltään William John Owen Rowbotham, oli englantilainen näyttelijä, joka tunnetaan parhaiten Compo Simmoniten roolista tv-komediassa "Vielä virtaa". Owen syntyi Lontoossa ja teki ensimmäisen elokuvaesiintymisensä vuonna 1945 mutta tuli tunnetuksi vasta "Vielä virtaa" -sarjan kautta. Hänellä on sarjan myötä nimissään myös maailmanennätys: hän näytteli Compoa "Vielä virtaa" -sarjan jaksoissa 27 vuotta kuolemaansa asti. Owenin kuoltua myös hänen esittämä roolihahmo Compo Simmonite kuoli. Owenin kuolinsyy oli pitkälle levinnyt haimasyöpä. Compon ja Owenin kuoltua Compon poika Tom Simmonite jatkoi sarjaa. Tomia näytteli Owenin poika Tom Owen.


title: Nicki French

text: Nicki French (s. 26. syyskuuta 1964 Carlisle, Cumbria, Englanti) on englantilainen laulaja ja tanssija. Hän on levyttänyt coverversion kappaleesta "Total Eclipse of the Heart" vuonna 1995. Hän osallistui Eurovision laulukilpailuun vuonna 2000, jossa hänen laulamansa kappale "Don't Play That Song Again" sai 28 pistettä.


title: Paint It, Black

text: Paint It, Black on The Rolling Stonesin rock-klassikkokappale, joka julkaistiin singlenä toukokuussa 1966. Siitä tuli jättihitti ja se nousi listaykköseksi sekä Yhdysvaltojen että Britannian listoilla. Myös muualla maailmassa single nähtiin myydyimpien levyjen joukossa, ja sen myyntiluku nousi yli miljoonaan kappaleeseen. Suomessa sen nousun ykköspaikalle esti Dannyn laulama ”Vähän ennen kyyneleitä”. Vaikka laulu ei ollutkaan alun perin albumiraita, se julkaistiin "Aftermath"-albumin Amerikan-painoksella.


title: Paint It, Black

text: ”Paint It, Black” oli kirjoitettu keväällä 1966 yhtyeen ollessa kiertueella Australiassa ja Uudessa-Seelannissa, ja sen sävellyksesta ja sanoista vastasivat Mick Jagger ja Keith Richards. Varsin synkkä laulu kertoo tarinan rakkaansa menettäneestä miehestä, joka näkee mustana niin ulkopuolisen maailman kuin oman sisimpänsäkin. Alun perin hitaaksi soul-lauluksi kirjoitettu kappale muuttui paljon nopeatempoisemmaksi basisti Bill Wymanin ansiosta hänen innostuttuaan äänityssession tauoilla soittamaan uruilla erilaisia imitaatioita. Tummasävyinen laulu alkoi löytää uudenlaisia rytmikuvioita. Kun eräät kitaralla soitetut kohdat korvattiin vielä Brian Jonesin sitarilla, oli kappaleen omintakeinen soundi löytynyt. Mick Jagger tulkitsi kappaleen lauluosuudet synkän energisesti Richardsin toimiessa johtavana kitaristina ja taustalaulajana. Rummut hoiti Charlie Watts ja piano-osuuksista vastasi yhtyeen ulkopuolinen Jack Nitzsche. Tyylillisesti levytys voidaan laskea varhaisen psykedeelisen rockin edustajaksi.


title: Paint It, Black

text: Paljon keskustelua on vuosien aikana käyty siitä tapahtumasta, josta laulu ikään kuin alkaa. Vaikka yleisen olettamuksen mukaan kyseessä on tyttöystävän kuolema tai hänen matkustamisensa kauas pois, on kappale myös liitetty muun muassa Vietnamin sotaan ja prostituoidun murhaan. Laulussa mainitun punaisen oven on kuviteltu symbolisoivan bordellin ovea. Rolling Stonesin jäsenten kanssa samoissa piireissä liikkuneen Guinnessin omaisuuden miljoonaperijän Tara Brownen kuolemaa on myös arveltu laulun innoittajaksi. Tämä ei kuitenkaan voi pitää paikkaansa, koska Browne kuoli auto-onnettomuudessa yli puoli vuotta ”Paint It, Blackin” syntymän jälkeen. Sen sijaan The Beatlesin John Lennon ikuisti Brownen kuoleman sanoitukseensa kappaleessa ”A Day in the Life”, joka on viimeisenä raitana "Sgt. Pepper's Lonely Hearts Club Band" -albumilla vuodelta 1967.


title: Paint It, Black

text: ”Paint It, Blackista” on levytetty lukemattomia cover-versioita. Oman versionsa ovat tehneet muun muassa Eric Burdon, Deep Purple, Led Zeppelin, R.E.M., Television ja W.A.S.P.. Italialaisen Caterina Casellin tulkitsemana laulun nimi muuttui ”Tutto neroksi” ja Saksassa suurta suosiota nauttinut Karel Gott levytti kappaleen nimellä ”Rot und schwarz”. Suomessa Kai Hyttinen levytti ”Paint It, Blackista” oman versionsa, joka Saukin (Sauvo Puhtila) sanoin oli saanut nimekseen ”Mustaa”. Myöhemmin 1970-luvulla Sleepy Sleepers levytti laulun nimellä ”Kaapataan lentokone Moskovaan”. Vuonna 1986 sen levytti Smack singlensä nimikappaleena.


title: Paint It, Black

text: Smack julkaisi kappaleesta singlen vuonna 1986. Se nousi Suomen virallisen listan sijalle 8.


title: Lotus Esprit

text: Lotus Esprit on Lotus-automerkin malli, jota valmistettiin Britanniassa vuosina 1976–2004. Esprit oli teräsrungon varaan rakennettu kaksipaikkainen lasikuitukorinen urheiluauto, jossa oli pitkittäin sijoitettu keskimoottori ja viisivaihteinen käsivalintainen vaihteisto. Auton alkuperäinen muotoilija on Giorgetto Giugiaro; 1987 esitellyn, uudemman korimallin muotoili Peter Stevens. Useimmissa malleissa moottorina käytettiin Lotuksen omaa 4-sylinteristä twin cam -moottoria, jonka iskutilavuus vaihteli 2,0–2,2 litran välillä ja suurin teho versiosta riippuen oli 150–300 hevosvoimaa. Viimeisissä Esprit-versioissa käytettiin niin ikään Lotuksen itse suunnittelemaa ja valmistamaa V8-moottoria.


title: Jokioisten rautatiesilta

text: Jokioisten rautatiesilta eli Loimijoen rautatiesilta oli Jokioisten kunnan keskustaajamassa sijainnut Loimijoen ylittänyt rautatiesilta. Teräsrakenteinen rakennettiin yhtä aikaa Forssan ja Humppilan välille rakennetun kapearaiteisen Jokioisten rautatien kanssa.


title: Jokioisten rautatiesilta

text: Rakenteeltaan silta oli teräsrakenteinen pendelisilta. Silta muodostui kahdesta 10,8 metrin pituisesta kiviholvisillasta joen molemmin puolin, sekä neljästä 13,0 metrin pituisesta teräspalkkijänteestä joita kannattelivat kolme ylä- ja alapäistään nivelöityä pendelipylvästä. Pendelipylväät oli alapäästään nivelöity jokeen sijoitettuihin kivisiin silta-arkkuihin. Teräksiset jänteet ja pendelipylväät koottiin paikalleen niittaamalla. Sillan Humppilan puoleisen kiviholvin silta-aukosta johti sivuraide naulatehtaalle. Tämän kiviholvin ja terässillan välinen yhdyskohta oli kiinteä. Terässillan liukulaakerointi oli sillan eteläpäässä olevassa kiviholvissa.


title: Jokioisten rautatiesilta

text: Silta yritettiin räjäyttää 24. huhtikuuta 1918 Suomen sisällissodassa, mutta vauriot jäivät vähäisiksi.


title: Jokioisten rautatiesilta

text: Käyttöhistoriansa aikana sillan suurimmaksi ongelmaksi osoittautui sillan päissä olevien kiviholvien eli sillan maatukien kallistuminen jokeen päin. Vuonna 1934 tehtyjen tarkistusmittausten perusteella sillan maatukien välinen etäisyys oli lyhentynyt alkuperäisestä 21 senttimetriä. Pahiten oli siirtynyt Humppilan puoleinen maatuki, josta johtuen sillan pendelipylväät olivat kalleellaan Forssaan päin. Sillan lyhentymisen vuoksi oli maatuista jouduttu poistamaan kiveä, jotta lämpölaajeneminen mahdollistuisi. Maatukien liikkeestä johtuva pylväiden asentovirhe korjattiin vasta vuonna 1940. Samalla kiviholveja vahvistettiin betonilla ja Humppilan puoleisen kiviholvin yläosa purettiin ja korvattiin levysillalla, joka oli saatu käytettynä entiseltä Järvensivun rautatiesillalta Tampereen–Haapamäen radalta. Samassa yhdeydessä myös vasinaisen sillan kiinteä laakeri siirrettiin sillan Forssan puoleiseen päähän. Humppilan puoleista kiviholvia jouduttiin vahvistamaan vielä vuonna 1955.


title: Jokioisten rautatiesilta

text: Sillan viimeisessä tarkastuksessa keväällä 1972 itse silta todettiin hyväkuntoiseksi lukuun ottamatta sitä, että sillan tuet olivat painuneet neljästä viiteen senttiä vuoden 1954 tarkastuksen ja vaaituksen jalkeen. Sillan Forssan puoleisessa kiviholvissa todettiin kuitenkin vaarallisia halkeamia. Tilanteen vuoksi jarruttaminen ja kiihdyttäminen sillalla kiellettiin, ja samalla kiellettiin junien hyötykuorman kasvattaminen. Tarkastusraportissaan rautatiehallituksen diplomi-insinööri Heino Ollila kirjoitti seuraavaa:


title: Jokioisten rautatiesilta

text: Jokioisten rautatie lakkautettiin vuonna 1974. Vuonna 1978 silta siirtyi Jokioisten Museorautatie Oy:n omistukseen osana Jokioisten ja Minkiön välistä rataa. Silta kuitenkin purettiin syksyllä 1981 osakeyhtiön toimeksiannosta. Purkutyön suoritti Kuusakoski.


title: Jokioisten rautatiesilta

text: Nykyisin sillasta on jäljellä enää sillan kiviset maatuet.


title: Kediri

text: Kediri on kaupunki Indonesiassa. Se sijaitsee lähellä Brantas-jokea Itä-Jaavan provinssissa, Jaavan saarella. Kaupunki on merkittävä kauppakeskus Indonesian sokeri- ja savuketeollisuudelle. Vuonna 2002 Kedirissä oli 240 163 asukasta.


title: Kediri

text: Kaupungissa toimii Indonesian jalkapalloliigan ylimmällä sarjatasolla pelaava Persik Kediri. Joukkue on voittanut ensimmäisen divisioonan kaksi kertaa. Viimeisin mestaruus tuli 2006.


title: Kediri

text: Vuonna 2007 tehdyt arkeologiset löydöt näyttäisivät viittaavan siihen, että Kediriä ympäröivällä alueella on saattanut sijaita 1000- ja 1200-luvuilla vaikuttanut hindulais-buddhalainen Kedirin kuningaskunta.


title: Luettelo Peer Güntin kappaleista

text: Tämä on luettelo Peer Günt -yhtyeen levyttämistä kappaleista aakkosjärjestyksessä. Listassa on kaikkiaan 115 kappaletta.


title: Ping Pong (yhtye)

text: Ping Pong () on israelilainen popyhtye, joka muistetaan parhaiten edustettuaan Israelia vuonna 2000 Euroviisuissa Tukholmassa laululla "Same'ach". Laulun sanat viittasivat Damaskoksesta olevaan ystävään, joka tapaili israelilaista tyttöä. Kappaleen lopussa laulajat liehuttivat Israelin -ja Syyrian lippuja. Laululla haluttiin viestittää Israelin ja Arabimaiden välistä rauhaa. Yhtyeen jäseniä ovat Guy Asif, Ahal Eden, Roy Arad ja Yifat Giladi ja yhtye on julkaissut yhden albumin numeltään "Between Moral and Fashion" vuonna 2000.


title: Maapäivät

text: Maapäiviksi on nimitetty erilaisia valtiollisia kokouksia, joihin osallistuu jonkin tietyn alueen edustajia käsittelemään alueen lainsäädäntöön ja hallintoon liittyviä asioita. Joissakin tapauksissa maapäivät-nimitystä on käytetty säännöllisesti kokoontuvista parlamenteista, toisissa tapauksissa maapäivät ovat kokoontuneet jonkin poikkeuksellisen tilanteen vuoksi. Suomen historiassa on kolmet maapäivät, vuosina 1616, 1742 ja 1809.


title: Erwin Resch

text: Erwin Resch (s. 2. huhtikuuta 1957 Mariapfarr, Itävalta) on itävaltalainen uransa lopettanut alppihiihtäjä.


title: Erwin Resch

text: Resch saavutti pronssia syöksylaskusta Schladmingin maailmanmestaruuskilpailuissa 1982. 1984 Sarajevon olympialaisten syöksylaskussa, hän sijoittui yhdenneksitoista.


title: Erwin Resch

text: Maailmancupissa Resch pystyi kolmeen syöksylaskun osakilpailuvoittoon ja yhteensä 13 palkintokorokepaikkaan. Hän sijoittui syöksylaskun maailmancupissa toiseksi ja kokonaiskilpailussa kahdenneksitoista kaudella 1983-1984.


title: Erwin Resch

text: Resch lopetti uransa vuonna 1991.


title: Katri Karasma

text: Katri Karasma (e. Sarmavuori, o.s. "Meriö", vuodesta 2012 "Karasma", s. 31. heinäkuuta 1945 Helsinki) on äidinkielen didaktiikan emeritaprofessori Turun opettajankoulutuslaitoksessa. Hän koulutti äidinkielen opettajia professorina vuodesta 1979 lähtien. Koulutettavat olivat luokanopettajia ja aineenopettajia. Hän toimitti vuonna 1984 juhlakirjan professori Inkeri Vikaiselle, samoin 2014. Teokset ovat "Opetustiede ja opetuksen tutkimus" (1984) ja "Opetustieteen perustajan juhlakirja" (2014). Hän on käyttänyt edustamastaan äidinkielen didaktiikan tutkimussuunnasta termiä "äidinkielen opetustiede" (ei itsenäinen tieteenala eikä oppiaine). Sen tutkimusalaan kuuluvat lukeminen, lukuharrastus, kirjoittaminen, puhuminen, draama, kirjallisuus, kielentuntemus ja media. Karasma on selvittänyt myös satuteoriaa sekä kehittänyt toiminnallista kielioppia. Hän on perustanut aikakauskirjan "Äidinkielen opetustiede" (lopetettu 2015) ja Äidinkielen Opetustieteen Seuran. Hän on toiminut useissa kirjailijanimikkoseuroissa ja perustanut Kaarina Helakisa -seura ry:n sekä ollut mukana noin sadan muun ihmisen kanssa perustamassa Tove Jansson -seura ry:tä.


title: Katri Karasma

text:
Aikakauskirjasta Äidinkielen opetustiede ilmestyi juhlanumero 44/2015 Karasman 70-vuotispäiväksi. Hän julkaisi tiederunoja ja osaston äidinkielen opettajalle runokokoelmassa "Tie kauaksi" 2014. Hän toimii Espoon kirjailijoissa ja on ollut Helsingin seudun äidinkielen opettajat ry:n puheenjohtaja vuodesta 2015. Hän on tehnyt omaelämäkerran "Portailla" 2005 ja muistelmat "Katariinan kamarissa — myrskyävällä merellä" 2017. Hän oli Nuorten kirjoittajakurssin järjestäjänä 2013, 2016, 2017 ja 2018.
Artikkeleja


title: Wolfram Sievers

text: Wolfram von Sievers (10. heinäkuuta 1905 – 2. kesäkuuta 1948) oli saksalainen natsitohtori, joka toimi Ahnenerben pääsihteerinä vuosina 1935–1945.


title: Wolfram Sievers

text: Sievers syntyi Hildesheimissä vuonna 1905 ja työskenteli jonkin aikaa kirjakauppiaana. Hän liittyi kansallissosialistiseen puolueeseen vuonna 1929 ja työskenteli myöhemmin Dachaun keskitysleirillä August Hirtin kanssa ja siirtyi 1943 sijaisjohtajaksi valtakunnan tutkimustoimistoon. Sievers osallistui ja johti muun muassa altistumis- ja jäädytystutkimuksia keskitysleireillä. Kokeissa vankeja pidettiin jääkylmässä vedessä kunnes he menettivät tajuntansa tai kuolivat. Yhteensä noin 280–300 vankia kuoli näissä jäädytyskokeissa. Sieversiä kutsuttiin ”natsi-Siniparraksi” johtuen tavasta kerätä irtisahattuja juutalaisten päitä.


title: Wolfram Sievers

text:
Sievers tuomittiin sodan jälkeen kuolemaan 20. elokuuta 1947 rikoksista ihmisyyttä vastaan
lääkärioikeudenkäynnissä, ja hirtettiin 2. kesäkuuta 1948.


title: Robert Brantberg

text: Robert Georg Brantberg (s. 1950, Helsinki) on sotahistorian alalla paljon julkaissut suomalainen tietokirjailija. Erityisen tunnetuksi ovat tulleet hänen Mannerheim-sarjansa ja kenraalielämäkertansa. Sotasankari.fi-sivuston äänestyksessä on Brantbergin kirjoista valittu vuoden sotakirjaksi "Kaukopartioritari" vuonna 2009, "Arnold Majewski - Rukajärven legenda" vuonna 2013 ja "Tiedustelueversti Reino Hallamaa - Voiton avaimet" vuonna 2014


title: Robert Brantberg

text: Brantberg on opiskellut TKK:ssa (laivanrakennus ja tuotantotalous), Helsingin yliopistossa (kansantalous), Tampereen yliopistossa (journalismi), Radio ja tv-instituutissa sekä Tanskassa (journalismi). Hän on työskennellyt toimittajana Insinööriuutisissa, Kalevassa, Yleisradiossa ja Radio Kaiussa (päätoimittaja) vuosina 1977-1990. Radio Diga ( päätoimittaja, Fuengirola) vuosina 2000-2001.


title: Robert Brantberg

text: Brantberg on ollut Oulun kirjailijaseura ry:n varapuheenjohtajana vuosina 2010-2014 ja puheenjohtajana vuoden 2015. Oulun liikelaitoksen johtokunnan ja Oulun veden johtokunnan jäsenenä hän on ollut vuosina 2013-2017 ja Kaltion hallituksen varapuheenjohtajana vuosina 2013-2015.


title: Robert Brantberg

text: Brantberg on naimisissa ja hänellä on yksi poika.


title: Asikkalan kirkonkylä

text: Asikkalan kirkonkylä sijaitsee Asikkalassa noin kuusi kilometriä Vääksystä pohjoisluoteeseen. Kirkonkylän läpi kulkee Vääksyn ja Sysmän välinen seututie 314, jolla sijaitsee Asikkalan kirkonkylän pikavuoropysäkki.


title: Asikkalan kirkonkylä

text: Asikkalan kirkonkylässä sijaitsee Asikkalan kirkko. Nähtävyyksiin kuuluu kirkon lisäksi talomuseo. Alueella toimii Koulutuskeskus Salpauksen yksikkö.


title: Asikkalan kirkonkylä

text: Alueen asukasluku on noin 100 henkilöä, ja kirkonkylä on kokonaan maaseutua. Kirkonkylästä on noin kahdeksan kilometrin matka Pulkkilanharjulle.


title: Asikkalan kirkonkylä

text: Asikkalan kirkonkylä on luokiteltu Suomen valtakunnallisesti merkittäviin rakennettuihin kulttuuriympäristöihin, koska se Museoviraston mukaan ilmentää hyvin suomalaisten kirkonkylien rakennustapaa ennen 1920–1930-luvuilla alkanutta uusiutumisvaihetta. Kirkonkylä on säilynyt varsin alkuperäisenä, koska Asikkalan kaupallinen keskusta on kasvanut Vääksyyn..


title: August Hirt

text:
August Hirt (28. huhtikuuta 1898, Mannheim – 2. kesäkuuta 1945 Schönenbach/Schwarzwald) oli SS-Hauptsturmführer (kapteeni), joka palveli valtakunnanyliopiston puheenjohtajana Strasbourgissa toisen maailmansodan aikana.
Hän työskenteli Ahnenerbe-divisioonassa yhdessä Wolfram Sieversin ja Bruno Begerin kanssa. He keräsivät Dachaun keskitysleirissa murhattujen vankien luurankoja ja lähettivät 79 juutalaismiestä, 30 juutalaisnaista, 2 puolalaista, ja 4 aasialaista Natzweiler-Struthofin keskitysleiriin kaasutettaviksi. Ruumiit palautettiin natsitohtoreille tutkimusta varten.
Jotkut epäilevät että aasialaiset olivat neuvostovankeja. Hirt ilmeisesti tutki meskaliinin vaikutusta myrkkynä.
Sodan jälkeen hän tappoi itsensä Schönenbachissa.


title: Waldemar Hoven

text:
Waldemar Hoven (10. helmikuuta 1903 – 2. kesäkuuta 1948) oli Buchenwaldin keskitysleirin päälääkäri, jossa hän oli vastuussa vankien murhaamisesta injektiopistoksilla, jotka sisälsivät fenolia tai bensiiniä.
Hoven syntyi Freiburgissa, Saksassa. Opiskeltuaan lääketiedettä Yhdysvalloissa Hoven liittyi SS:ään 1934. Hänet ylennettiin SS-Hauptsturmführeriksi Waffen-SS:ään.


title: Waldemar Hoven

text: Hän oli myös vastuussa vangittujen entisten SS-upseerien tappamisesta myrkkypistoksilla. He olisivat voineet käynnistää tutkimukset Ilse Kochia vastaan, jonka kanssa Hovenilla huhuttiin olevan suhde.


title: Waldemar Hoven

text:
SS toimitti Hovenin oikeuteen, jossa SS-tuomari Konrad Morgen todisti Hovenin syylliseksi murhiin syöttämällä samaa myrkkyä venäläisille sotavangeille, jotka kuolivat samoihin oireisiin kuin SS-upseerit. Hoven todettiin syylliseksi ja tuomittiin kuolemaan. Tosin hän vietti vain 18 kuukautta vangittuna Buchenwaldissa, ennen kuin natsit armahtivat hänet, lääkärien tarve alkoi olla suuri natsi-Saksassa.
Sodan jälkeen liittoutuneet vangitsivat Hovenin. Hän joutui lääkärioikeudenkäyntiin, jossa hänet todettiin syylliseksi sotarikoksiin ja rikoksiin ihmisyyttä vastaan sekä kuulumisesta rikollisjärjestöön. Hoven tuomittiin kuolemaan ja hirtettiin 2. kesäkuuta 1948 Landsbergin vankilassa.


title: Jarmo Punkkinen

text: Jarmo Punkkinen (s. 19. maaliskuuta 1951 Valkeala) on suomalainen kokenut hiihtovaikuttaja ja valmentaja. Hän on koulutukseltaan liikuntakasvatuksen kandidaatti. Punkkinen toimii ampumahiihtäjien Kaisa Mäkäräisen ja Olli Hiidensalon hiihtovalmentajana.


title: Jarmo Punkkinen

text: Punkkisella on yritys nimeltä Jarmo Punkkinen Tmi, jonka toimialueena on urheilun asiantuntijakommentointi, urheiluvalmennus ja koulutustoiminta. Punkkinen kilpaili aikoinaan suunnistuksessa (10. sija Jukolan viestissä 1974, Kouvolan Rasti) ja hiihdossa. Hän on toiminut Suomen Ampumahiihtoliiton huippu-urheiluvaliokunnan puheenjohtajana ja Yleisradion ampumahiihtoasiantuntijana. Hän on toiminut maastohiihtoasiantuntijana aikaisemmin radiossa. Siviilityönään Punkkinen toimii liikunnanopettajana Lappeenrannan Lyseon lukiossa.


title: Jarmo Punkkinen

text: Punkkinen oli Italian hiihtäjien päävalmentaja vuosina 1984–1990 ja toimi samanaikaisesti hiihtäjä Manuela Di Centan henkilökohtaisena valmentajana vuodet 1987–1991. Sinä aikana Punkkinen sai lempinimen Italian hiihtomaineen kummisetä. Hän oli Ruotsin naisten joukkueen valmentajana 1992–1994. Hän valmensi myös Slovenian maajoukkuetta 1999–2001. Hän on toiminut myös Suomen hiihtoliiton nuorisovalmentajana 1979–1982. Punkkinen oli ampumahiihdon lajipäällikkönä vuosina 2005–2007.


title: Jarmo Punkkinen

text: Italian poliisin suorittamissa kuulusteluissa hiihtäjät Antonio Confortola, Albert Walder ja Giulio Capitanio sanoivat käyttäneensä veritankkausta maajoukkuevalmentajan johdolla Punkkisen aikana. Silvano Barco kertoi, että Punkkinen suositteli hänelle veritankkausta.


title: Hermann Florstedt

text:
Hermann Florstedt (8. helmikuuta 1895 – 15. huhtikuuta 1945) oli SS-upseeri ja Majdanekin keskitysleirin komendantti toisen maailmansodan aikana. Hän oli syntynyt Bitschissä. Hän taisteli ensimmäisessä maailmansodassa, ja ansaitsi I luokan rautaristin palveluksestaan. Natsien noustua valtaan Florstedt liittyi SS:ään, ylennettiin 1933 Untersturmführeriksi, ja seuraavana vuonna ensin Hauptsturmführeriksi ja sitten Sturmbannführeriksi päivämäärällä 9. kesäkuuta 1934. Hän palveli toisen maailmansodan alettua ensin Sachsenhausenin keskitysleirillä 1940-1942, ja sitten Majdanekin kolmantena komendanttina vuoteen 1945 asti.
Martin Weiss korvasi hänet sen jälkeen kun SS haastoi hänet oikeuteen kavalluksesta ja keskitysleirivankien tarpeettomasta tappamisesta - tapausta tutki SS-tuomari Georg Konrad Morgen. Florstedtilla huhuttiin myös olleen suhde Ilse Kochiin. SS teloitti Florstedtin 15. huhtikuuta 1945.


title: Jordan EJ15

text: Jordan EJ15 oli brittiläisen John McQuilliamin suunnittelema ja Jordanin käyttämä auto kaudella 2005. Autoa ajoivat tulokaskuljettajat portugalilainen Tiago Monteiro ja intialainen Narain Karthikeyan.


title: Jordan EJ15

text: Talli aloitti kauden 2005 Midland Groupin omistuksessa. Midland oli ostanut tallin jo tammikuussa, mutta talli sai kilpailla vielä Jordan Grand Prix -nimellä. Autoon moottorit valmisti japanilainen Toyota ja renkaat toimitti viime kauden tapaan Bridgestone.


title: Jordan EJ15

text: Kauden alussa ilmeni jälleen se, että EJ15-auto ei ollut tarpeeksi nopea. Talli kamppaili pääasiassa häntäpään sijoituksista yhdessä Minardin kanssa. Toyota-moottoreiden luotettavuus oli kuitenkin hyvä, joten tallille kertyi koko kauden aikana vain kuusi keskeytystä.


title: Jordan EJ15

text: Kauden kahdeksassa ensimmäisessä kilpailussa talli sijoittui kymmenen parhaan joukkoon vain kaksi kertaa, kun Monteiro ylsi kymmenenneksi Bahrainin ja Kanadan GP:ssä. Yhdysvaltain GP:ssä Michelinin renkaita käyttäneet kuljettajat joutuivat turvallisuussyistä johtuen vetäytymään kilpailusta, joten vain Bridgestonen renkaita käyttäneet tallit, joihin myös Jordan kuului, ajoivat keskenään kilpaa. Jordan saavutti historiansa viimeisen palkintopallisijoituksensa Monteiron ajettua kolmanneksi Ferrareiden perään. Karthikeyan täydensi päivän neljännellä sijallaan ennen Minardi-kaksikkoa Christijan Albers-Patrick Friesacher.


title: Jordan EJ15

text: Talli toi Saksan GP:hen päivitysversion autostaan. EJ15B:ksi nimetyn auton piti alun perin debytoida Ranskan GP:ssä, mutta talli ei kerennyt saamaan autoaan valmiiksi ajoissa. Tulokset eivät kuitenkaan parantuneet uudella autolla kovinkaan merkittävästi, mutta sillä saavutettiin tallin viimeiseksi jäänyt pistesija, kun Belgian GP:ssä Monteiro saavutti kahdeksannen tilan ja yhden pisteen.


title: Jordan EJ15

text: Talli sijoittui valmistajien MM-sarjassa toiseksi viimeiseksi sijalle yhdeksän. Taakse jäi ainoastaan Minardi. Pisteitä Jordan onnistui keräämään viimeisellä kaudellaan 12 kappaletta, joista 11 saavutettiin Yhdysvaltain GP:stä.


title: Kalevan Lentopallo

text: Kalevan Lentopallo on 7. tammikuuta 1957 perustettu tamperelainen lentopallon erikoisseura. Seuran virallinen lyhenne on KaLe ja sen toiminta on junioripainotteista. Seurassa harjoittelee viikoittain noin 90 tyttöä ja poikaa E-junioreista A-junioreihin. Lisäksi seura toimii kilpa- ja veteraaniurheilun parissa.


title: Kalevan Lentopallo

text: Kalevan lentopallo järjestää vuosittain veteraaneille tarkoitetun Pirkka-turnauksen. Turnauksen pelipaikka on Tampereen Messu- ja Urheilukeskus. Pirkka-turnauksia on järjestetty vuodesta 1986 lähtien. Tämän lisäksi seura järjestää loppukesästä junioreille tarkoitun kansainvälisen Kolibri-turnauksen Tampereen Messu- ja Urheilukeskuksessa. Kolibri-turnauksia on järjestetty vuodesta 2007 alkaen.


title: Kalevan Lentopallo

text: Kalevan Lentopallolle myönnettiin Nuori Suomi sinettiseuran status vuonna 2006 tunnustuksena laadukkaasta junioritoiminnasta.


title: Tangerang

text: Tangerang on kaupunki Bantenin provinssissa, Indonesiassa. Se sijaitsee noin 20 kilometriä Jakartasta länteen. Tangerang on yksi Jabotabekin alueen suurimmista kaupungeista. Sen pinta-ala on 177,20 km², ja vuonna 2006 asukasluku oli 1 344 400.


title: Tangerang

text: Jaavan saarella sijaitseva Tangerang on merkittävä teollisuus- ja tuotantokeskittymä, ja sen alueella toimii yli 1 000 tehdasta. Monilla kansainvälisillä suuryrityksillä on kaupungissa tuotantolaitoksia. Ilmastoltaan Tangerang on kuuma ja kostea. Tietyt alueet koostuvat soista.


title: Tangerang

text: 2000-luvun alkupuolella Jakartan laajentuminen on saavuttanut Tangerangin, minkä seurauksena monet kaupungin asukkaista matkustavat Jakartaan töihin ja päinvastoin.


title: Hizenin provinssi

text: Hizenin provinssi () oli Japanin entinen provinssi Kyūshūlla. Se rajautui Chikuzenin ja Chikugon provinsseihin ja kuului Saikaidōn alueeseen. Nykyisin Hizenin provinssin alue jakautuu Sagan ja Nagasakin prefektuurien kesken, mutta siihen ei kuulunut nykyisin Nagasakin prefektuuriin kuuluvia Tsushiman ja Ikin provinssien alueita.


title: Hizenin provinssi

text: Provinssin vanha pääkaupunki sijaitsi nykyisen Yamaton kauppalan alueella. Toyotomi Hideyoshi ohjasi hyökkäyksiään Koreaan Hizenin Nagoyan kaupungista, ja Shimabaran kapina käytiin Hizenin alueella. Sengoku-kaudella alue jakautui useiden daimioiden välille, joista rikkaimmilla oli linnansa Sagassa.


title: Gerard Sagredo

text:
Gerard Sagredo (Pyhä Gellért, n. 980 Italia – 1046 nyk. Budapest, Unkari), oli italialaissyntyinen pappi, jolla oli tärkeä rooli Unkarin kääntymisessä kristinuskoon. Hän oli Csanádin piispa ja toimi Unkarin ensimmäisen kristityn kuninkaan Tapanin pojan, prinssi Imren opettajana. Gellért oli myös Unkarin ensimmäinen tunnettu kirkollisten tekstien kirjoittaja.
Gellért kärsi marttyyrikuoleman vuonna 1046 nykyisessä Budapestissa, myöhemmin hänen mukaansa nimetyllä kukkulalla. Hän sai surmansa pakanallisessa kapinaliikkeessä, kun Unkarissa käytiin Tapani I:n kuoleman (1038) jälkeistä valtataistelua. Kapinalliset tappoivat monia piispoja ja pappeja, kunnes Andreas I (vallassa 1046–1060) kukisti heidät. Legendan mukaan Gellért työnnettiin piikkitynnyriin ja vieritettiin jyrkältä vuorenrinteeltä alas Tonavaan, ja kesti seitsemän vuotta pestä kivet puhtaaksi hänen verestään. Vuori nimettiin myöhemmin Gellértinvuoreksi, ja nykyään se on yksi Budapestin tunnetuimpia näköalapaikkoja. Kukkulan rinteessä näkyvällä paikalla on myös Gellértin muistomerkki.


title: Gerard Sagredo

text: Gellért kanonisoitiin pyhimykseksi vuonna 1083 yhdessä Tapanin ja Imren kanssa, ja hän on yksi Unkarin suojeluspyhimyksistä. Hänet on haudattu Belvárosin seurakuntakirkkoon.


title: Gerard Sagredo

text: Paikalle, missä Gellért luultavasti murhattiin, pystytettiin muistomerkki vuonna 1904. Muistomerkissä on veistos, suihkulähde ja puoliympyrän muotoinen pylväikkö. Veistos kuvaa pyhää Gellértiä, joka pitää ristiä koholla oikeassa kädessään ja jonka jalkojen juureen on polvistunut kristinuskoon kääntynyt unkarilainen. Veistoksen on suunnitellut Gyula Jankovits ja pylväikön Imre Francsek.


title: Jason Schmidt

text: Jason David Schmidt (s. 29. tammikuuta 1973) on yhdysvaltalainen baseballpelaaja (aloittava syöttäjä). Hän solmi 6. joulukuuta 2006 47 miljoonan dollarin kolmivuotissopimuksen Los Angeles Dodgersin kanssa.


title: Jason Schmidt

text: Schmidtin aiempina ammattilaisjoukkueina olivat olleet Atlanta Braves (1995–1996), Pittsburgh Pirates (1996–2001) ja San Francisco Giants (2001–2006).


title: Gaylord Perry

text: Gaylord Jackson Perry (s. 15. syyskuuta 1938) on yhdysvaltalainen baseballsyöttäjä, joka loi pitkän Major League -uran vuosina 1962–1983. Viisinkertainen All-Star-pelaaja voitti Cy Young Awardin vuosina 1972 ja 1978.


title: Gaylord Perry

text: Perry kelpuutettiin Baseball Hall of Fameen vuonna 1991.


title: Guelph

text: Guelph on kaupunki Ontarion provinssissa Kanadassa. Se sijaitsee noin sata kilometriä Torontosta etelään valtateiden 6 ja 7 risteyksessä. Kaupungissa on asukkaita noin 127 000 (2006). Guelph on Wellingtonin piirikunnan pääkaupunki, vaikka se on poliittisesti varsin itsenäinen suhteessa piirikuntaan.


title: Guelph

text: Guelph perustettiin 23. huhtikuuta 1827 englantilaisen Canada Companyn keskuspaikaksi. Sille myönnettiin kaupunkioikeudet vuonna 1879.


title: Guelph

text: Guelphin yliopisto on perustettu vuonna 1964. Yliopistossa on noin 20 000 opiskelijaa.


title: Hieivuori

text: Hieivuori () on yleisnimitys Japanin Kioton kaupungin koillispuolella sijaitsevalle pohjois-eteläsuuntaiselle vuorijonolle. Alueen keskiosassa kohoavat tärkeimmät kaksi huippua ovat 848 metrin korkuinen "Ōhiei" (大比叡) ja 839 metrin korkuinen "Shimeigadake" (四明岳). Kioton prefektuurin ja Shigan prefektuurin välinen raja kulkee vuorijonoa pitkin.


title: Hieivuori

text: Hieivuori tunnetaan erityisesti Enryaku-jin buddhalaisesta temppelistä, Tendai-lahkon päätemppelistä, jonka Saichō perusti vuonna 788. Se on otettu Unescon maailmanperintöluetteloon ja se on historiansa aikana ollut yksi maan merkittävimmistä luostareista, jossa monet Japanin buddhalaisuuden keskeiset munkit ovat opiskelleet. Huippukautenaan Enryaku-ji käsitti jopa 3 000 alatemppeliä ja sillä oli voimakas soturimunkkien armeija. Oda Nobunaga hyökkäsikin temppeliin vuonna 1571 tuhoten valtaosan sen rakennuksista ja asukkaista, minkä vuoksi nykyiset rakennukset ovat Edo-kauden alkupuolelta. Nykyisin temppeliin kuuluu yli sata rakennusta, jotka jakautuvat kolmelle alueelle vanhan ikimetsän keskellä.


title: Hieivuori

text: Hieivuoren huipulta avautuu laaja panoraamanäkymä länteen Kiotoon ja itään Biwajärvelle mutta myös Suzuka- ja Tanbavuorille. Vuorelle pääsee sekä Kioton että Shigan puolelta funikulaareilla: Kiotosta Eizan-funikulaarilla ja köysiradalla, Shigasta Sakamoto-funikulaarilla. Temppelille asti johtaa maksullinen tie, jota pitkin huipulle pääsee myös linja-autolla. Temppelin alueella liikennöi sukkulabusseja.


title: Hieivuori

text: Runoudessa Hieivuorta on kutsuttu ”Kioton Fujiksi”, mikä viittaa myös paikan ainutlaatuisuuteen. Kuuluisa munkki Jien lausui Hieivuoresta: ”Maailmassa on paljon kaikenlaisia vuoria, mutta vain yksi Vuori, pyhä Hieivuori” (世の中に山てふ山は多かれど、山とは比叡の御山をぞいふ).


title: Hiei

text: Hiei voi tarkoittaa seuraavia asioita:


title: Saksan turkkilaiset

text: Saksan turkkilaiset ovat Saksassa asuvia turkkilaisia. Suurin osa heistä tuli 50 vuotta sitten Saksan talousnousun aikana työntekijöiksi paikallisiin tehtaisiin. Termiä käytetään usein koskemaan kaikkia Turkista tulleita ihmisiä. Turkkilaisia asuu Saksassa 2,7 miljoonaa ja kurdeja 800 000.


title: Saksan turkkilaiset

text: Turkkilaisten laaja maahanmuutto Saksaan alkoi 1960-luvulla, kun Saksan ja Turkin välillä allekirjoitettiin vuonna 1961 työvoimasopimukset vierastyöläisten, niin sanottujen gastarbeitereiden vastaanottamisesta. Vuonna 1961 Saksaan muutti 7 116 turkkilaista. Vuoden 1973 öljykriisiin mennessä Saksaan oli muuttanut yli 900 000 turkkilaista. Tämän jälkeen Saksan talous lähti alamäkeen ja turkkilaisia muutti maahan parin seuraavan vuosikymmenen ajan lähinnä perheiden yhdistämisen kautta. Perheiden yhdistäminen loppui 1980-luvulla, mutta monet Saksan turkkilaiset hakevat edelleen puolisonsa Turkista.


title: Saksan turkkilaiset

text: Suuri osa ensimmäisen polven Saksan turkkilaisista ei edelleenkään ole Saksan kansalaisia. Tämä johtuu siitä että Saksan kansalaisuuden saamiseksi pitää Turkin kansalaisuus mitätöidä, mitä monet turkkilaiset eivät halua tehdä. Saksassa ei ole kaksoiskansalaisuusjärjestelmää


title: Saksan turkkilaiset

text: Turkkilaisten muutto Saksaan on 2000-luvulla vähentynyt, ja muuttovirta Turkkiin päin on Saksan tilastokeskuksen tietojen mukaan vuodesta 2006 alkaen ollut suurempi kuin Saksaan ja kasvanut vähitellen. Syynä pidetään Turkin talouden nopeaa kasvua. Muuttajat ovat usein nuoria, jotka pitävät myös turkkilaisten imagoa Saksassa huonona, sen sijaan saksan kielen taito ja saksalainen koulutus ovat Turkissa etu, tosin monilla paluumuuttajilla turkin kielen taito on heikko ja sopeutuminen kulttuuriin vaikeaa.


title: Saksan turkkilaiset

text: Valtaosa Saksan turkkilaisista on muslimeja. Koko Saksan muslimiväestöstä he muodostivat vuonna 2009 noin 63%. Islamin on katsottu olevan Saksan turkkilaiset kaikkein selvimmin kantaväestöstä erottava kulttuurillinen piirre.


title: Saksan turkkilaiset

text: Turkin kieli on puhutuin vieras kieli Saksassa. Toisen ja kolmannen polven turkkilaiset puhuvat sitä usein saksalaisella korostuksella ja jopa paikallismurteen mukaisella korostuksella. Suurin osa turkkia puhuvista oppii sen kotonaan tai muiden turkkilaisten kautta. Monessa saksalaisessa koulussa on myös mahdollista opiskella turkkia vieraana kielenä.


title: Saksan turkkilaiset

text: Saksan turkkilaisia on pidetty tutkimuksissa maan huonoiten kotoutuneena maahanmuuttajaryhmänä. 30 % turkkilaisista ei valmistu peruskoulusta ja vain 14 % suorittaa ylioppilastutkinnon. Turkkilaiset menestyvät suurista siirtolaisryhmistä huonoiten myös työmarkkinoilla. Myös pelkästään sosiaalituella elävien perheiden osuus turkkilaisten keskuudessa on suurempi kuin muilla siirtolaisilla. Vuonna 2010 tehdyssä tutkimuksessa turkkilaiset muodostivat 3% Saksan väestöstä, mutta käyttivät 6% Saksan sosiaaliavustuksista.


title: Kelowna

text: Kelowna on kaupunki Okanaganjärven rannalla Brittiläisen Kolumbian eteläosassa Kanadassa. Kaupungin väkiluku on noin 107 000 ja esikaupunkeineen 162 000 (2006).


title: Kelowna

text: Kelowna perustettiin vuonna 1905, mutta ensimmäiset asukkaat olivat saapuneet seudulle jo 1850-luvulla. Kelowna on suurin kaupunki matkailupainotteisessa Okanaganlaaksossa. Matkailun ohella Kelownan elinkeinoihin kuuluu myös viininviljely.


title: Kelowna

text: Kanadan vuoden 2001 väestönlaskennassa 41 % kelownalaisista ilmoittautui uskonnoltaan protestantiksi ja 18 % roomalaiskatoliseksi. Muiden uskontokuntien kannattajia oli 10 % väestöstä ja 32 % ei tunnustanut mitään uskontoa.


title: RoboCop 2

text: RoboCop 2 on vuoden 1990 satiirinen science fiction -toimintaelokuva, jonka ohjasi Irvin Kershner ja käsikirjoitti Frank Miller. Se on jatkoa vuoden 1987 "RoboCop"-elokuvalle ja nimikkoroolissa näytteli viimeistä kertaa Peter Weller. Elokuva sai kolme Saturn-ehdokkuutta: parhaasta science fiction -elokuvasta, erikoistehosteista ja nuoren näyttelijän suorituksesta.


title: RoboCop 2

text: RoboCopin menestyksekkään käyttöönoton jälkeen OCP näkee tavoitteensa kaupungin rikollisuuden vähentämiseksi olevan lähempänä, mutta pian uusi huumausaine "Nuke" valtaa Detroitin kadut. Ryhmää johtaa jumalaa houraileva Cain, jonka kasvava huumetoiminta aiheuttaa liikaa vastusta RoboCopille. OCP yrittää muodostaa uuden version RoboCopista, mutta kaikki prototyypit ovat epäonnistuneita itsemurhaongelmien vuoksi. Paikalle saapu tohtori Faxx, joka ottaa haltuunsa RoboCop 2 -projektin ja käyttää myöhemmin pahasti loukkaantuneen Cainin aivoja robotin luomiseen. Tämä kuitenkin osoittautuu olevan edelleen sama murhaaja.


title: RoboCop 2

text: Sarjakuvistaankin tunnetun Frank Millerin ensimmäinen laatima käsikirjoitusversio oli tuottajien mielestä mahdoton muuttaa elokuvaksi ja siksi sitä jouduttiin karsimaan elokuvan tarpeisiin. Vuonna 2003 kuitenkin julkaistiin sarjakuvaromaani "Frank Miller's RoboCop", joka perustui tarkasti Millerin laatimaan käsikirjoitukseen.


title: RoboCop 2

text: "Video-oppaassa" vuodelta 1994 Bello Romano pitää elokuvaa rahastuksen makuisena ja sarjakuvamaisuudessaan välillä yksioikoisena toimintaelokuvana ja antaa sille kolme tähteä viidestä, mikä vastaa sanallista arviota ”hyvä”.


title: S.E.M.T. Pielstick

text: S.E.M.T. Pielstick on ranskalainen dieselmoottoreiden valmistaja. Yrityksen kotipaikka sijaitsee Villepintessä. Yrityksellä on Ranskassa tuotantolaitokset Saint-Nazairessa ja Jouet Sur L’Auboisissa. S.E.M.T. Pielstick on MAN Dieselin omistuksessa.


title: S.E.M.T. Pielstick

text: Pielstickin moottoreita on tuotettu/tuotetaan monilla lisensseillä ja niitä tunnetaan monilla eri nimillä, kuten:


title: Carstens Borchgrevink

text:
Carstens Borchgrevink (1. joulukuuta 1864 – 1934) oli norjalainen opettaja ja tutkimusmatkailija. Hän johti ensimmäistä Antarktiksella maalla talvehtinutta Southern Cross -tutkimusretkikuntaa.
Tämä vuonna 1899 Etelämantereelle Cape Adareen "Southern Cross" -nimisellä laivalla saapunut naparetkikunta pystytti jäättömään rannikon kohtaan mökin. Tätä ennen Borchgrevink oli osallistunut vuonna 1894 alkaneeseen valaanpyyntiretkeen Etelämantereelle.


title: Alessandro Andrei

text: Alessandro Andrei (s. 3. tammikuuta 1959 Firenze, Toscana) on italialainen kuulantyöntäjä.


title: Alessandro Andrei

text: Hän voitti olympiakultaa Los Angelesissa 1984 ja MM-hopeaa Roomassa 1987. Sisäratojen EM-kisoissa hän voitti pronssia vuonna 1984 Göteborgissa.


title: Alessandro Andrei

text: 12. elokuuta 1987 Andrei työnsi Italian Viareggiossa uuden maailmanennätyksen 22,91 metriä. Hän työnsi kilpailussa jokaisella työnnöllään yli entisen ennätyksensä 22,17 ja paransi entistä Udo Beyerin maailmanennätystä (22,64 m) kolmesti. Andrein sarja kilpailussa oli 22,19–22,37–22,72–22,84–22,91–22,74. Hänen ennätyksensä on edelleen kautta aikojen kolmanneksi paras tulos. Paremmin ovat työntäneet vain Ulf Timmermann ja Randy Barnes.


title: Antti Korpi

text: Antti Korpi on fiktiivinen henkilö, joka esiintyy useissa Ilkka Remeksen kirjoissa.


title: Antti Korpi

text: Antti Korpi on ammatiltaan poliisi. Hän työskentelee etsivänä Euroopan Unionin terrorismin vastaiseen työhön keskittyvässä rikostiedusteluyksikössa Brysselissä. Työnsä takia hän matkustelee usein ympäri Eurooppaa, ja joutuu vaarallisiin tilanteisiin. Aiemmin Korpi on työskennellyt Suomessa keskusrikospoliisissa ja SUPO:ssa. Hänet tunnetaan töissä rehellisyydestään ja rohkeudestaan. Korpi joutuu kuitenkin usein töissä kiistoihin ja vaikeuksiin itsepäisyytensä ja suorapuheisuutensa takia.


title: Antti Korpi

text: Antti Korpi asuu Brysselissä. Hänellä on murrosikäinen poika Aaro Korpi, joka on Remeksen nuortenkirjojen päähenkilö. Antin puoliso Soile Korpi työskentelee fyysikkona CERN:n tutkimuslaitoksessa. Antti Korven äiti asuu Porvoossa, jossa Korpi käy usein häntä tapaamassa. Korven isä on entinen SUPO:n agentti.


title: James Smith (nyrkkeilijä)

text: James "Bonecrusher" Smith (s. 4. maaliskuuta 1953 Magnolia) on uransa lopettanut yhdysvaltalainen ammattinyrkkeilijä. Smith oli myös hetken WBA-liiton hallitseva maailmanmestari (vuoden 1986 joulukuusta vuoden 1987 maaliskuuhun). Hän on myös ensimmäinen raskaansarjan maailmanmestari, jolla on yliopistotason tutkinto.


title: James Smith (nyrkkeilijä)

text: Pituudeltaan Smith on 193 cm ja painoi huippuvuosinaan 103–106 kiloa.


title: James Smith (nyrkkeilijä)

text: Smith siirtyi ammattilaiskehiin varsin myöhään, 28 -vuotiaana vuonna 1981. Siitä huolimatta hän kohtasi 18-vuotisen uransa aikana useita kansainvälisen tason ottelijoita. Hänen suurimpiin voittoihin eittämättä kuuluvat vuonna 1984 saavutettu tyrmäysvoitto 22-vuotiaasta, tuolloin voittamattomasta suurlupauksesta Frank Brunosta sekä ensimmäisessä erässä otettu tyrmäysvoitto Tim Witherspoonista WBA-liiton titteliottelussa vuonna 1986.


title: James Smith (nyrkkeilijä)

text: Näiden voittojen vastapainoksi Smith kärsi urallaan useita kirveleviä tappioita, joiden vaikutus oli erityisen negatiivinen henkisellä puolella. Hän hävisi hajaäänin nyrkkeilijäsuuruus Joe Frazierin pojalle Marvis Frazierille, siitäkin huolimatta, että mursi Frazierin leuan lyötyään hänet kanveesille ottelun viidennessä erässä. Kovanyrkkinen kanadalainen Donovan Ruddock taas tyrmäsi hänet seitsemännessa erässä vuonna 1989. Vuonna 1993 viikkoa ennen 40-vuotissyntymäpäiväänsä Smith hävisi 25-vuotiaalle, tulevalle WBA ja IBF -liittojen raskaansarjan maailmanmestarille Michael Moorerille yksimielisin tuomariäänin.


title: James Smith (nyrkkeilijä)

text: Ainoassa tittelinpuolustusottelussaan hän kohtasi urallaan hurjassa nousukiidossa olleen Mike Tysonin, joka oli edellisessä ottelussaan voittanut WBC-liiton maailmanmestaruuden. Kahden eri mestaruusvyön (WBA, WBC) otteluna se noteerattiin näkyvästi medioissa. Lupaavista lähtökohdista huolimatta ottelusta ei kuitenkaan syntynyt suurta spektaakkelia. Smith yritti lähinnä vain selviytyä täydet kaksitoista erää 13 vuotta nuoremman Tysonin kyydissä sitomalla ja välttämällä avointa iskujenvaihtoa. Tosin aivan ottelun viimeisillä sekunneilla Smith osui hyvin ajoitetulla ja voimalla ladatulla oikean käden lyönnillään Tysoniin, mutta tällä viime hetken aktiivisuudella ei juurikaan ollut vaikutusta ottelun lopputulokseen. Tyson voitti ottelun loppujen lopuksi huomattavan suurella pistemarginaalilla (120-106, 119-107, 119-107)


title: James Smith (nyrkkeilijä)

text: Smith kohtasi myös uransa aikana kahdesti legendaarisen Larry Holmesin. Ensimmäisen kerran miehet ottivat yhteen vuonna 1984 ja toisen kerran ikämiehinä vuonna 1999, joka oli samalla 46-vuotiaan Smithin uran viimeinen ammattilaisottelu. Molemmat ottelut päättyivät Smithin kesketystappioon.


title: Pijin

text: Pijin on Salomonsaarilla puhuttava kreolikieli. Pijiniä puhuu äidinkielenään noin 24 000 ja toisena kielenään noin 300 000 ihmistä. Vaikka pijin on salomonsaarelaisten käyttämä lingua franca, sillä ei ole maassa virallisen kielen asemaa.


title: Pijin

text: Pijinin kielen sanasto perustuu lähinnä englantiin mutta kieliopissa on piirteitä paikallisista austronesialaisista kielistä. Pijin on kuitenkin lähempänä standardienglantia kuin Papua-Uudessa-Guineassa puhuttu Tok-pisin. Pijin ja Vanuatulla puhuttu bislama ovat melko hyvin keskenään ymmärrettävissä. Kielen ääntämys vaihtelee maan eri osissa paikallisten kielten mukaan.


title: Leslie Easterbrook

text: Leslie Easterbrook (s. 29. heinäkuuta 1949) on yhdysvaltalainen näyttelijä.


title: Leslie Easterbrook

text: Leslie Easterbrook syntyi Los Angelesissa, mutta hänet adoptoitiin nebraskalaiseen maalaisperheeseen. Hänen isänsä oli Kearneyn yliopiston professori, joka valmensi Leslietä toimintarooleja varten ja opetti trumpetin soittoa.


title: Leslie Easterbrook

text: Easterbrook teki läpimurron sarjassa Laverne & Shirley, jossa hän näytteli "marilynmonroemaista" naapuria Rhonda Leetä. Hänen tunnetuin roolinsa on suositun Poliisiopisto-elokuvasarjan isopovinen ylikomisario, Debbie Callahan. Leslie on esiintynyt useissa amerikkalaisissa televisio-ohjelmissa, muun muassa Murhasta tuli totta, Hangin' with Mr. Cooper, Baywatch, Matlock, Hunter, The Dukes of Hazzard ja Ryan's Hope.


title: Leslie Easterbrook

text: Easterbrook on tehnyt itseään tutuksi laulajana. Hän on muun muassa laulanut Yhdysvaltain kansallislaulun amerikkalaisen jalkapallon loppuottelussa (Super Bowl XVII), ja esiintynyt lukemattomissa musikaaleissa niin Broadwaylla kuin muuallakin Yhdysvalloissa.


title: Leslie Easterbrook

text: Hän on tehnyt videon "Real Beginner's Guide to the Shotgun Sports" eli haulikkoampumisen opetusvideon, jolla rohkaistaan ihmisiä ensimmäiseen ampumakertaansa. Easterbrook kuuluu "The National Law Enforcement Officers Memorial Fund" -järjestöön ja tukee lasten hyväntekeväisyysjärjestöjä, kuten "The Sunshine Kids" ja "Variety Children's Charities". Vuonna 2005 hän näytteli Äiti Fireflytä Rob Zombien kauhuelokuvassa "The Devil's Rejects" ja vuonna 2007 turvavartija Patty Frostia Rob Zombien "Halloween"issa


title: Seongnam

text: Seongnam (, hanja 城南) on kaupunki Gyeonggin provinssissa, Korean tasavallassa. Seongnamin suotuisa sijainti lähellä pääkaupunki Soulia on johtanut siihen, että kaupunkiin on muodostunut runsaasti pääasiassa asumiseen käytettyjä alueita.


title: Seongnam

text: Seongnamin pinta-ala on 141,7 km, ja vuonna 2015 asukasluku oli 974 877. Kaupungin tiheimmin asuttu alue on Bundangin kaupunginosa, jossa sijaitsee valtava määrä asuinkäyttöön tarkoitettuja pilvenpiirtäjäkomplekseja. Bundangin seutu toimii Seongnamin sydämenä ja palvelee koko kaupunkia Souliin saakka ulottuvan metrolinjansa ansiosta.


title: Seongnam

text: Seongnamissa toimii K-Leaguen menestynein jalkapallojoukkue Seongnam Ilhwa Chunma.


title: Sesshō ja kanpaku

text: Sesshō () oli Japanissa joko lapsikeisaria ennen täysi-ikäisyyttään tai keisarinnaa avustamaan nimetyn henkilön arvonimi. Kanpaku () oli taas teoriassa tietynlainen keisarin pääneuvonantaja, mutta toimi käytännössä sekä aikuista keisaria avustavan sijaishallitsijan että ensimmäisen sihteerin tittelinä. Heian-kaudella sesshō ja kanpaku toimivat käytännössä Japanin hallitsijoina. Titteleiden välillä ei ollut juuri lainkaan käytännön eroa, ja useat henkilöt vain vaihtoivat titteliä keisarin saavuttaessa täysi-ikäisyyden, tai aikuisten keisarien kuollessa tai vetäytyessä valtaistuimelta. Arvominiä kutsuttiin kollektiivisesti nimellä sekkan (); sukuja, joilla oli titteleihin yksinoikeus, nimitettiin termillä "sekkan-ke". Heian-kauden jälkeen valta siirtyi shōguneille.


title: Sesshō ja kanpaku

text: Eläkkeelle jäänyttä kanpakua kutsutaan nimellä "taikō" (), joka alkoi viitata yleisesti Toyotomi Hideyoshiin.


title: Sesshō ja kanpaku

text: Aikaisemmin vain keisarillisen perheen jäseniä voitiin nimittää sesshōiksi. "Kojikin" mukaan keisari Ōjinia avusti hänen äitinsä keisarinna Jingū, mutta asian historiallisuus on epäselvä. Ensimmäinen historiallinen sesshō oli prinssi Shōtoku, joka avusti keisarinna Suikoa.


title: Sesshō ja kanpaku

text: Fujiwara-klaani piti pääosin hallussaan kanpakun ja sesshōn titteleitä. Tarkemmin sanottuna arvonimet kuuluivat Fujiwara Hokkelle (pohjoiselle Fujiwara-suvulle) ja sen jälkeläisille, joihin lukeutui Fujiwara no Yoshifusa.


title: Sesshō ja kanpaku

text: Vuonna 844 Fujiwara no Yoshifusasta tuli sesshō. Hän oli ensimmäinen sesshō, joka ei kuulunut keisarisukuun. Vuonna 876 Fujiwara no Mototsune, Yoshifusan adoptoitu poika ja veljenpoika, nimitettiin vasta luotuun kanpakun asemaan.


title: Sesshō ja kanpaku

text: Fujiwara no Michinagan ja Fujiwara no Yorimichin jälkeläisillä oli yksinoikeus kahteen arvonimeen. 1100-luvulla Yorimichin jälkeläiset muodostivat viisi sukua, joita kutsuttiin termillä "sekke": Konoe-suku, Kujō-suku, Ichijō-suku, Takatsukasa-suku ja Nijō-suku. Sekä Konoe- että Kujō-suvut saivat alkunsa Fujiwara no Tadamichistä, Yorimichin jälkeläisestä. Muut kolme sukua saivat alkunsa näistä kahdesta suvusta. Meiji-restauraatioon saakka vuonna 1868 viidellä perheellä oli yksinoikeus arvonimiin, lukuun ottamatta Toyotomi Hideyoshia ja hänen veljenpoikaansa Toyotomi Hidetsugua.


title: Sesshō ja kanpaku

text: Käytännössä kanpakun virka ja titteli poistuivat käytöstä, kun ensimmäinen Japanin pääministeri nimitettiin virkaansa Meiji-restauraation aikana. Keisari Meiji lakkautti viran vuonna 1872. Nykyään "Kōshitsu tenpan" -lain mukaan sesshōn virka on rajoitettu keisarilliselle perheelle. Kruununprinssi Hirohito oli sesshō mielisairaudesta kärsivälle keisari Yoshihitolle vuosina 1921–1926, ennen nousuaan valtaistuimelle.


title: Sesshō ja kanpaku

text: Seuraava on luettelo arvonimien haltijoista aikajärjestyksessä.


title: Nahkiaiskalat

text: Nahkiaiskalat (Petromyzontiformes) ovat ympyräsuisiin kuuluva leuattomien kalojen lahko, johon kuulu kolme nykyään elossa olevaa heimoa:


title: Nahkiaiskalat

text: Muiden ympyräsuisten tavoin nahkiaiset kuuluvat selkärankaisiin. Kaikilla aikuisilla nahkiaiskaloilla on hampain varustettu pyöreä, suppilomainen imusuu. Tiettävästi lahkoon kuuluu yhteensä noin 41 lajia. Osa lajeista (yhteensä 18) loisii toisissa kaloissa imemällä niistä verta. Lajit, jotka eivät loisi, eivät syö aikuisina lainkaan. Isoin osa nahkiaiskaloista on makeanveden lajeja (32 lajia), mutta osa lajeista viettää aikaansa myös merissä palatakseen jokiin lisääntymään. Ulkoisesti ne muistuttavat ankeriaita pitkine, suomuttomine vartaloineen.


title: Nahkiaiskalat

text: Nahkiaiskaloja on nautittu ravinnoksi ainakin keskiajalta lähtien ja ne ovat edelleen herkkua Lounais-Euroopassa (Espanja, Portugali ja Ranska) sekä Itämeren maissa, kuten Suomessa. Euroopan ulkopuolella niitä syödään ainakin Koreassa.


title: Nahkiaiskalat

text: Nahkiaiskalojen alkuperä on ikivanha, mutta niiden yhteys viiksimpyräsuisiin (Myxini) ja leuallisiin selkärankaisiin (Gnathostomata) ei ole vielä selvä. Niiden kehityshistorian tutkimus kiinnostaa tutkijoita erityisesti siksi, että kaikki selkärankaiset ovat kehittyneet leuattomista kaloista.


title: Nahkiaiskalat

text: Nahkiaskalojen fossiileja on löydetty melko vähän, koska rustokudos ei säily yhtä hyvin kuin luusto. Myöhäiseltä devonikaudelta (Famenne-kaudelta) on löydetty hyvin nykyisen kaltainen nahkiaiskala, "Priscomyzon riniensis", joka eli 360 miljoonaa vuotta sitten. Se todistaa niiden olevan eläviä fossiileja.


title: Nahkiaiskalat

text: Erityisen heikosti on säilynyt nahkiaiskalojen toukkien fossiileja, sillä ne ovat aikuisiakin hennompia. Vanhin tunnettu toukan fossiili on varhais-liitukaudelta, ainakin 125 miljoonan vuoden takaa. Se on löydetty samoista kerrostumista, joissa on säilynyt myös dinosaurusten höyheniä.


title: Vintaja

text: Vintaja on lampi Pihtiputaalla. Leveimmältä kohdaltaan lampi on noin sadan metrin levyinen, 230 metrin pituinen ja syvimmillään 9,6 metriä. Pinnankorkeus on 115,8 metriä merenpinnan yläpuolella.


title: Vintaja

text: Se on ollut viileästä vedestään huolimatta suosittu uimapaikka, koska sijaitsee muutaman kymmenen metrin päässä nelostiestä.


title: Vintaja

text: Vintaja kuuluu Koliman valuma-alueeseen Viitasaaren reitin varrella.


title: Bender Bending Rodríguez

text:
Bender Bending Rodríguez on yhdysvaltalaisessa "Futurama"-televisiosarjassa esiintyvä robotti. Bender on alkoholisoitunut, kleptomaaninen ja tupakoiva hahmo, joka vihaa lähes kaikkia ihmisiä Fryta ja Leelaa lukuun ottamatta.
Bender ihanoi televisiokokki Elzaria, jonka takia Bender toimii joskus Planet Express -avaruusaluksen kokkina, vaikka hänellä onkin surkea kokin maine. Toisinaan hän myös auttaa pakettien kuljettamisessa perille, mutta yleensä hän vain lorvii asemalla. Bender valmistettiin Tijuanassa, Mom’s Friendly Robot Companyssa. Hän toivoo salaa olevansa folklaulaja. Tämä toive tulee esiin tilanteissa, joissa magnetismi aiheuttaa hänen estoyksikkönsä vioittumisen. Hän olikin hetken Beckin yhtyeessä raaputtajana.


title: Bender Bending Rodríguez

text: Bender käyttää alkoholia polttokennojensa lataamiseen ja tuottaa lopputuotteena kasvihuonekaasuja röyhtäilyn tai toisinaan piereskelyn yhteydessä syntyvän leimahduksen muodossa. Juopumuksen oireet tulevat Benderillä esiin silloin, kun hän lopettaa juomisen, jolloin hänestä tulee sekava ja hänen suunsa ympärille alkaa muodostua ruostetta. Vaikka alkoholi on Benderin ensisijainen polttoaine, hän kykenee prosessoimaan myös mineraaliöljyä, pimeää ainetta sekä fotoneita (aurinkoenergiaa). Jaksossa ”Godfellas” paljastuu, että Bender on varustettu myös ydinmiilulla.


title: Bender Bending Rodríguez

text: Hänellä on miltei patologinen pelko purkinavaajia kohtaan.


title: Roberts Blossom

text: Roberts Scott Blossom (25. maaliskuuta 1924 New Haven, Connecticut – 8. heinäkuuta 2011 Santa Monica, Kalifornia) oli yhdysvaltalainen näyttelijä ja runoilija.


title: Roberts Blossom

text: Roberts Blossom syntyi New Havenin kaupungissa, Connecticutin osavaltiossa. Blossom aloitti näyttelemisen 1950-luvulla. Blossomin tunnetuimpia rooleja ovat muiden muassa elokuvissa "Pako Alcatrazista", "Yksin kotona", "Nopeat ja kuolleet" ja "Christine – tappaja-auto".


title: Englannin konferenssi

text: Englannin konferenssi ("The Football Conference" eli "National League") on Englannin jalkapallon liigatason alapuolella oleva jalkapallosarja, joka käsittää viidenneksi ja kuudenneksi korkeimmat sarjatasot. Konferenssin korkein sarjataso on "Football Conference", sen alapuolella on alueellisesti jaetut "Conference North" (pohjoinen) ja "Conference South" (etelä). Suurin osa konferenssin joukkueista on ammattilaisjoukkueita, mutta osa joukkueista on myös puoliammattilaisjoukkueita. Kaudesta 2015-2016 sarja on tunnettu Suomessa nimellä Kansallisliiga.


title: Englannin konferenssi

text: Konferenssin perustivat vuonna 1979 Northern Premier Leaguessa ja Southern Leaguessa pelanneet joukkueet. Alun perin sarja tunnettiin nimellä "Alliance Premier League". Vuodesta 1984 lähtien sarjalla on ollut käytössä erilaisia sponsorinimiä. Tämän hetkinen sponsori on nimeltään "Vanarama". Virallinen nimitys konferenssi otettiin käyttöön vuonna 1986. Olemassaolonsa 25 ensimmäistä vuotta konferenssi käsitti vain yhden sarjatason. Etelä- ja pohjoiskonferenssi perustettiin kaudeksi 2004–2005.


title: Englannin konferenssi

text: Conference Nationaliin kuuluu 24 joukkuetta, jotka pelaavat keskenään kaksinkertaisen sarjan. Voitosta saa kolme, tasapelistä yhden ja tappiosta nolla pistettä. Kauden päätteeksi kaksi joukkuetta nousee kakkosliigaan. Voittaja nousee automaattisesti, toisesta nousijapaikasta pelaavat sijoille 2–5 sijoittuneet joukkueet. Vastaavasti Kakkosliigan kaksi heikoiten sijoittunutta joukkuetta putoaa konferenssiin. Conference Nationalin neljä heikoiten sijoittunutta joukkuetta putoavat pohjois- ja eteläkonferensseihin, joissa kummassakin pelaa 22 joukkuetta. Vastaavasti kummastakin nousee kaksi joukkuetta kansalliseen konferenssiin.


title: Englannin konferenssi

text: Sekä etelä- että pohjoiskonferenssin kolme heikointa joukkuetta putoaa "Step 3" -tasoksi kutsutuihin liigoihin, joita ovat Northern Premier League, Southern League ja Isthmian League. Vastaavasti näiden liigojen mestarit nousevat konferenssitasolle, samaten kustakin sijojen 2–5 keskinäisten pudotuspelien voittajat.


title: Probolinggo

text: Probolinggo on kaupunki Itä-Jaavan pohjoisrannikolla, Indonesiassa. Vuonna 2000 siellä oli 191 522 asukasta.


title: Probolinggo

text: Monien muiden pohjoisen Itä-Jaavan kaupunkien tavoin maduralaiset ovat Probolinggossa jaavalaisten ohella merkittävä väestöryhmä. Kaupungin läpi kulkee eräs Jaavan merkittävimmistä maanteistä, ja sen satama on kalastusalusten vilkkaassa käytössä.


title: Probolinggo

text: Probolinggo on kuuluisa mangoistaan, joita paikalliset asukkaat kutsuvat Manalagi-mangoiksi. Kuivan kauden voimakkaat tuulet heinäkuusta syyskuuhun auttavat mangopuiden pölytystä, ja alueen hedelmien laadukkuus luetaan toisinaan niiden ansioksi.


title: Abinomn

text: Abinomn on noin 300 puhujan isolaattikieli. Sitä puhutaan Indonesiassa, Papuan provinssin pohjoisosassa, lähellä Fojavuoria.


title: Abinomn

text: Kielen sanajärjestys on subjekti-objekti-verbi. Puhujat ovat kiinnostuneita kirjoitetun kielen kehittämisestä.


title: Shimabaran kapina

text: Shimabaran kapina () oli pääasiassa kristittyjen talonpoikien kapina Japanissa Edo-kaudella vuosina 1637–1638. Se oli yksi harvoista vakavista levottomuuksista suhteellisen rauhallisella Tokugawa-shōgunaatin valtakaudella. Kun Matsukura-klaani rakensi uuden linnan Shimabaraan, veroja korotettiin runsaasti, mikä vihastutti paikalliset talonpojat ja isännättömät samurait. Tyytymättömyyttä voimisti paikallisten kristittyjen uskonnollinen vaino, ja se kärjistyi avoimeksi kansannousuksi vuonna 1637. Tokugawa-shōgunaatti lähetti paikalle 125 000 miehen armeijan ja voitti kapinalliset Haran linnan pitkän piirityksen jälkeen. Kapinan jälkeen kapinallisten johtaja Amakusa Shirō teloitettiin ja kristinuskon vastaisia toimia jatkettiin. Japanin eristäytymispolitiikkaa tiukennettiin ja kristittyjen muodollinen vaino jatkui 1850-luvulle saakka.


title: Shimabaran kapina

text: 1630-luvun puolivälissä yliverotukseen kyllästyneet Shimabaran niemimaan ja Amakusasaarten talonpojat, jotka kärsivät myös nälänhädästä, kapinoivat herrojaan vastaan. Kapinat käytiin kahden daimion alueilla: Matsukura Katsuien hallitsemassa Shimabaran hanissa ja Terasawa Katatakan hallitsemassa Karatsun hanissa. Monet historioitsijat pitävät kapinaa uskonnollisena kansannousuna, mutta näkökulma ei ota huomioon nälänhädän ja yliverotuksen aiheuttamaa tyytymättömyyttä. Kärsijöihin kuuluivat myös kalastajat, käsityöläiset ja kauppiaat. Kapinan levitessä siihen liittyi isännättömiä samuraita, jotka olivat aiemmin palvelleet Amakusan ja Shikin kaltaisia alueella asuneita sukuja sekä entisiä Arima- ja Konishi-sukujen samuraita. Siten kuva puhtaasta "talonpoikaiskapinasta" ei ole täysin oikea.


title: Shimabaran kapina

text: Shimabara kuului aikoinaan Ariman suvun läänityksiin. Arima oli ollut kristitty suku, ja siksi myös monet paikalliset olivat kristittyjä. Arima-suku siirrettiin alueelta vuonna 1614, ja sen tilalle nousi Matsukura-suku. Uusi daimio Matsukura Shigemasa halusi edetä shōgunaatin hierarkiassa ja osallistui siksi moniin rakennushankkeisiin, kuten Edon linnan rakentamiseen ja laajentamiseen, sekä Luzonille suunniteltuun hyökkäykseen. Hän rakensi myös uuden linnan Shimabaraan. Sen vuoksi hän nosti uuden läänityksensä verotaakan epäsuhtaisen korkeaksi ja suututti alueen asukkaita entisestään vainoamalla kristinuskoa. Jopa hollantilaiset, joilla oli kauppasatamansa lähistöllä ja jotka vastustivat katolisuutta, hämmentyivät sortotoimien rajuudesta. Samaa politiikkaa jatkoi Shigemasan perillinen Katsuie.


title: Shimabaran kapina

text: Amakusasaaret olivat kuuluneet Konishi Yukinagan läänitysalueeseen. Niiden asukkaat kärsivät samanlaisesta vainosta Terasawa-suvun käsissä. Matsukura-suvun tavoin suku oli siirretty alueelle. Alueen muita isännättömiä samuraita olivat Higon provinssin osia aikoinaan hallinneiden daimioiden Katō Tadahiron ja Sassa Narimasan entiset sotilaat.


title: Shimabaran kapina

text: Alueen tyytymättömät, isännättömät samurait ja talonpojat alkoivat tavata salaa ja suunnitella kapinaa, joka puhkesi syksyllä 1637, kun paikallinen "daikan" (verovirkamies) Hayashi Hyōzaemon salamurhattiin. Samaan aikaan muut alkoivat kapinoida Amakusasaarilla. Kapinalliset kasvattivat nopeasti joukkojaan pakottamalla kaikki valtaamiensa alueiden asukkaat liittymään kapinaan. Karismaattinen 14-vuotias nuorukainen Amakusa Shirō valittiin pian kapinan johtajaksi.


title: Shimabaran kapina

text: Kapinalliset piirittivät Terasawa-klaanille kuuluvia Tomiokan ja Hondon linnoja, mutta juuri ennen linnojen antautumista viereisiltä Kyūshūn läänityksiltä saapui paikalle joukkoja, jotka pakottivat kapinalliset vetäytymään. Sen jälkeen kapinalliset ylittivät Ariaken meren ja piirittivät lyhyen aikaa Matsukura Katsuien Shimabaran linnaa, mutta heidät torjuttiin jälleen. Sitten he kokoontuivat entisen Haran linnan paikalle; se oli ollut Arima-klaanin linna, ennen kuin suku siirrettiin Nobeokan alueelle. Kapinalliset rakensivat paaluvarustuksia ja ottivat niihin puun veneistä, joilla he olivat ylittäneet meren. Aseita, ammuksia ja muita tarvikkeita he saivat Matsukura-klaanin varastoista.


title: Shimabaran kapina

text: Paikallisten hanien yhteen liittyneet armeijat aloittivat Tokugawa-shōgunaatin ja Itakura Shigemasan komennossa Haran linnan piirityksen. Miekkamies Miyamoto Musashi osallistui piiritykseen ja toimi Hosokawa Tadatoshin neuvonantajana.


title: Shimabaran kapina

text: Joukot pyysivät apua hollantilaisilta, jotka antoivat aluksi ruutia ja myöhemmin kanuunoita. Hollantilaisten Hiradon kauppa-aseman johtaja Nicolas Koekebakker toimitti ruudin ja kanuunat, ja kun shogunaatin joukot pyysivät häntä lähettämään paikalle aluksen, hän seurasi henkilökohtaisesti "de Ryp" -laivan mukana Haran linnan läheiselle rannikolle. Aiemmin lähetetyt kanuunat asetettiin patteriksi ja linnoituksen pommitus alkoi: siinä käytettiin sekä rannan tykkejä että de Rypin kahtakymmentä kanuunaa. Tykit ampuivat noin 426 kertaa 15 päivän aikana, ilman huomattavia tuloksia, ja kapinalliset surmasivat kaksi hollantilaista tiedustelijaa. Laiva vetäytyi japanilaisten pyynnöstä, kun kapinalliset olivat lähettäneet piiritysjoukoille halveksuvia viestejä:


title: Shimabaran kapina

text: Itakura Shigemasa sai surmansa yrityksessä vallata linna. Hänen tilalleen nousseen Matsudaira Nobutsunan komennossa paikalle saapui pian lisää shōgunaatin joukkoja. Haran linnan kapinalliset vastustivat piiritystä kuitenkin kuukausien ajan ja aiheuttivat shōgunaatille raskaita tappioita. Molemmilla osapuolilla oli vaikeuksia taistella talviolosuhteissa. 3. helmikuuta 1638 kapinallisten hyökkäys surmasi 2 000 sotilasta Hizenin alueelta. Tästä pienestä voitosta huolimatta kapinallisten ruokavarat, ammukset ja muut tarvikkeet vähitellen hupenivat.


title: Shimabaran kapina

text: Huhtikuussa 1638 yli 27 000 kapinallista vastassa oli noin 125 000 shōgunaatin sotilasta. Epätoivoiset kapinalliset hyökkäsivät heitä vastaan 4. huhtikuuta, mutta joutuivat perääntymään. Vangitut selviytyneet ja linnan ainoaksi petturiksi huhuttu Yamada Uemonsaku paljastivat, että linnassa ei enää ollut ruokaa tai ruutia.


title: Shimabaran kapina

text: 12. huhtikuuta 1638 Hizenin Kuroda-klaanin komennuksessa olleet joukot hyökkäsivät linnoitukseen ja valtasivat sen uloimmat osat. Kapinalliset jatkoivat puolustautumista ja aiheuttivat raskaita tappioita, kunnes heidät viimein kukistettiin 15. huhtikuuta.


title: Shimabaran kapina

text: Shimabaran kapina oli Osakan saarron jälkeen ensimmäinen suuri sotilasoperaatio, jossa shōgunaatin täyty hallita eri läänitysalueiden joukoista koostuvaa liittoarmeijaa. Ensimmäisellä yleiskomentajalla Itakura Shigemasalla oli suorassa komennossaan 800 miestä, hänen korvaajallaan Matsudaira Nobutsunalla 1 500. Varakomentaja Toda Ujikanella oli 2 500 omaa sotilasta. Taisteluun osallistui myös 2 500 samuraita Shimabaran hanista. Valtaosa shōgunaatin armeijasta otettiin Shimabaran viereisiltä alueilta. Suurin joukko, joka oli yli 35 000 miehen suuruinen, oli Sagan hanista ja toimi Nabeshima Katsushigen komennossa. Seuraavaksi suurimmat armeijat tulivat Kumamoton ja Fukuokan alueilta: 23 500 miestä Hosokawa Tadatoshin komennossa Kumamotosta ja 18 000 miestä Kuroda Tadayukin komennossa Fukuokasta. Kurumen hanista tuli 8 300 miestä ja he olivat Arima Toyoujin komennossa; Yanagawan hanista 5 500 miestä Tachibana Muneshigen johdolla; Karatsun hanista 7 570 miestä Terasawa Katatakan komennossa; Nobeokasta 3 300 Arima Naozumin komennossa; Kokuran hanista 6 000 Ogasawara Tadazanen ja hänen vanhemman vasallinsa Takada Matabein komennossa; Nakatsusta 2 500 Ogasawara Nagatsugun johdossa; Bungo-Takadasta 1 500 Matsudaira Shigenaon johdossa ja Kagoshimasta 1 000 Shimazu-klaanin vanhemman vasallin Yamada Arinagan komennossa. Komentajien henkilökohtaisia joukkoja lukuun ottamatta ainoat Kyūshūn ulkopuolelta tulevat sotilaat olivat 5 600 miestä Fukuyaman hanista Mizuno Katsunarin, Katsutoshin ja Katsusadan komennossa. Myös muilta paikkakunnilta oli pieni määrä sotilaita, noin 800 miestä. Yhteensä shōgunaatin armeijaan kuului yli 125 800 sotilasta. Kapinallisjoukkojen vahvuuksia ei kuitenkaan tarkasti tunneta. Sotilaita arvioidaan olleen yli 14 000 ja taisteluihin osallistumattomia, linnassa piirityksen aikana suojaa pitäneitä ihmisiä yli 13 000. Eräs lähde arvioi, että kapinallisia oli yhteensä noin 27 000–37 000, vain murto-osa shōgunaatin paikalle lähettämästä armeijasta.


title: Shimabaran kapina

text: Kun linna oli vallattu, shōgunaatin joukot mestasivat arviolta 37 000 kapinallista ja heitä tukenutta ihmistä. Amakusa Shirōn irtileikattu pää vietiin Nagasakiin, jossa sitä esiteltiin julkisesti, ja koko Haran linna poltettiin maan tasalle ja haudattiin yhdessä kuolleiden ruumiiden kanssa.


title: Shimabaran kapina

text: Shōgunaatti epäili, että länsimaiset katoliset olivat osallistuneet kapinaan, joten portugalilaiset kauppiaat ajettiin maasta. Kansallisen eristäytymisen politiikkaa tiukennettiin vuoteen 1639 mennessä. Jo voimassa olevaa kristinuskon kieltoa alettiin sen jälkeen valvoa tarkasti. Kristinusko selviytyi Japanissa vain vetäytymällä maan alle.


title: Shimabaran kapina

text: Kapinan jälkeen shōgunaatti myös vapautti sitä sotilaallisesti avustaneet klaanit rakennustaakasta, jota se vaati rutiininomaisesti eri haneilta. Matsukura Katsuie teki itsemurhan ja hänen läänitykseltä annettiin toiselle daimiolle Kōriki Tadafusalle. Terazawa-klaani selviytyi, mutta sammui lähes kymmenen vuotta myöhemmin, kun Katataka ei saanut jälkeläistä.


title: Shimabaran kapina

text: Shimabaran niemimaalla monien kaupunkien väestö väheni rajusti tai hävisi kokonaan kapinan vuoksi. Jotta riisipellot ja muut viljelykset saataisiin pidettyä hengissä, alueelle tuotiin siirtolaisia eri puolelta Japania. Kaikki asukkaat rekisteröitiin paikallisiin temppeleihin, joiden pappien tuli taata temppelien jäsenten uskonnollinen kanta. Kapinan jälkeen buddhalaisuutta tuettiin alueella voimakkaasti. Alueelle syntyi joitakin tapoja, joita ei nykyään tunneta muualla Japanissa. Shimabaran niemimaalla puhutaan myös edelleen useita erilaisia murteita, koska alueelle muutti runsaasti väestöä Japanin eri osista.


title: Shimabaran kapina

text: Paikallisia ja ajoittaisia talonpoikien kansannousuja lukuun ottamatta Shimabaran kapina oli viimeinen suurimittainen sotilaallinen yhteenotto Japanissa ennen 1860-lukua.


title: Jukka Nykänen

text: Jukka Nykänen (s. 1959) on suomalainen elokuvaleikkaaja. Hän on leikannut muun muassa useita Markku Pölösen ohjaamia elokuvia, kuten "Kivenpyörittäjän kylä" (1995), "Kuningasjätkä" (1998), "Badding" (2000) ja "Emmauksen tiellä" (2001).


title: Jukka Nykänen

text: Nykänen on voittanut parhaan leikkauksen Jussi-palkinnon kolmesti, elokuvista "Rukajärven tie" (1999), "Sotalapset" (2003) ja "Musta jää" (2007). Hän on ollut ehdolla Jussi-palkinnon saajaksi myös elokuvista "Cyclomania" (2001), "Sokkotanssi" (1999) sekä "Poika ja ilves" (1998).


title: Jukka Nykänen

text: Vuonna 2004 Nykäselle myönnettiin 13 000 euron arvoinen elokuvataiteen valtionpalkinto.


title: Yalë

text: Yalë on noin 600 puhujan isolaattikieli. Sitä puhutaan kaikkiaan kuudessa kylässä Papua-Uuden-Guinean länsiosassa, Sandaunin provinssissa.


title: Yalë

text: Kielen sanajärjestys on subjekti-objekti-verbi. Kieli on elinvoimainen ja sitä käytetään kaikilla elämän aloilla. Monet nuoremmista puhujista osaavat myös tok-pisiniä. Kielen nimenä usein käytetty "nagatman" ei ole oikea kielen nimi, vaan virheellinen muoto erään kylän nimestä.


title: Renault R28

text: Renault R28 on Formula 1 -auto, jota Renault-talli käytti kaudella . Auto julkistettiin virallisesti 31. tammikuuta 2008 Pariisissa, vaikka se nähtiin testiradalla jo ennen julkistamista. Autolla kilpailuissa ajoivat paluun Renault'lle tehnyt Fernando Alonso ja edelliskauden testikuljettaja Nelson Piquet Jr.


title: Renault R28

text: R28:n suunnittelussa on keskitytty optimoimaan Bridgestonen renkaiden suorituskyky. Ratkaisuksi tähän on jaettu auton painoa toisella tavalla. Myös aerodynamiikkaan on tehty uudistuksia, joista suurin muutos on etujousituksen kohdalla.


title: Renault R28

text: Vaihdelaatikko on suunniteltu kestämään sääntöjen vaatimat neljä perättäistä kilpailua.Lihavointi tarkoittaa paalupaikkaa ja "kursivointi" kilpailun nopeinta kierrosta.


title: RoboCop (televisiosarja)

text: RoboCop ("RoboCop: The Series") on kanadalainen televisiosarja, joka perustuu samannimiseen elokuvaan RoboCop. Sarjan ensimmäinen jakso esitettiin Yhdysvalloissa 18. maaliskuuta 1994. Suomessa sarjaa esitettiin Nelosella vuosina 1998–1999. RoboCopista tuotettiin yhteensä 23 jaksoa, joka kesti yhden tuotantokauden verran.


title: RoboCop (televisiosarja)

text: Sarjan päähahmoa näytteli kanadalainen Richard Eden ja itse sarja oli tehty enemmän lapsille ja nuorille sopivaksi, jonka myötä se ei ollut ollenkaan vakivaltainen, kuin elokuvat RoboCop ja RoboCop 2. RoboCop käytti usein väkivallattomia keinoja pysäyttääkseen rikolliset, joka mahdollisti heidän paluunsa sarjan aikana.


title: RoboCop (televisiosarja)

text: Sarja seuraa Alex Murphyn alias Robocopin seikkailuja 21. vuosisadalla noin viisi vuotta 1. elokuvan tapahtumien jälkeen. Aiemmin raa'asti murhattu poliisi partioi nykyisin kyborgina Detroitin ja Delta Cityn katuja valmiina pysäyttämään kaiken rikollisuuden. Hän yrittää säilyttää inhimillisyytensä taistellessaan rikollisia vastaan Murphyn vanhojen muistojen piinaamina.


title: Funky Monks (elokuva)

text: Funky Monks on yhdysvaltalaisen vaihtoehtorock-yhtyeen Red Hot Chili Peppersin dokumenttielokuva yhtyeen läpimurtoalbumin "Blood Sugar Sex Magikin" teosta. Dokumentilla, joka julkaistiin vuonna 1992 on yhtyeen jäsenten, tuottajan, managerin ja yhtyeen apulaisten haastatteluja. Lisäksi se sisältää yhtyeen sisäistä huumoria ja yhtyeen perus päivärytmin, albumia nauhoittaessa. Yhtyeen jäsenet, rumpali Chad Smithiä lukuun ottamatta yöpyivät kartanossa, koska kartanossa oli huhujen mukaan tapahtunut murha. Smith itse kertoi tarvitsevansa päästä irti nauhoittamisesta.


title: Funky Monks (elokuva)

text: Dokumentti kuvattiin tuottaja Rick Rubinin omistamassa kartanossa. Dokumentti kestää noin kuusikymmentä minuuttia ja on mustavalkoinen. Itse albumille päätyi lähes kaikki albumin kappaleet paitsi "Soul to Squeeze", joka julkaistiin myöhemmin "Coneheads" elokuvan soundtrackilla ja singlenä 1993, "Sikamikanico" ja "Fela's Cock". Dokumentti julkaistiin alun perin VHS:lle, mutta on julkaistu myös DVD:nä. Albumilta julkaistun singlen "Suck My Kiss" video sisältää dokumentin materiaalia.


title: Bee Line Railroad

text: Bee Line Railroad on yhdysvaltalainen paikallinen rautatieyhtiö, joka hoitaa liikennettä omistamallaan Handyn ja Stewartin välisellä 16 kilometrin pituisella rataosalla Warrenin ja Bentonin piirikunnissa Indianan osavaltion länsiosassa.


title: Bee Line Railroad

text: Rautatien kuljetukset muodostuvat pääosin maataloustuotteiden ja -laitteiden kuljetuksesta. Yhtiöllä on yhdysliikenneasema Kankakee, Beaverville and Southern Railroadin kanssa Handyssä, noin kolme kilometriä itään Ambian kaupungista.


title: Jeff Karstens

text: Jeffrey Wayne Karstens (s. 24. syyskuuta 1982 San Diego, Kalifornia) on yhdysvaltalainen baseballsyöttäjä. Hän syntyi Kalifornian San Diegossa ja opiskeli Mount Miguel High Schoolissa.


title: Jeff Karstens

text: Karstens teki Major League -debyyttinsä 22. elokuuta 2006 . Hän edusti New York Yankeesiä vuosina 2006–2007 sekä Pittsburgh Piratesia vuosina 2008–2012.


title: Michael Chang

text: Michael Te-Pei Chang (s. 22. helmikuuta 1972) on yhdysvaltalainen tennispelaaja. Hän voitti miesten kaksinpelimestaruuden Ranskan avoimessa turnauksessa vuonna 1989 ollessaan vain 17-vuotias.


title: Michael Chang

text: Myöhemmin Chang ylsi finaaliin Ranskan avoimissa 1995 sekä Australian ja Yhdysvaltain avoimissa 1996. Osana yhdysvaltalaista maajoukkuetta hän voitti Davis Cupin 1990 ja World Team Cupin 1993.


title: Michael Chang

text: Chang on kristitty amerikankiinalainen. Hän vetäytyi ammattilaisuraltaan vuonna 2003 ja tuli valituksi International Tennis Hall of Fameen vuonna 2008.


title: Jolly Jumpers

text: Jolly Jumpers on suomalainen rockyhtye, joka aloitti toimintansa Tyrnävällä vuonna 1980, julkaisi ensimmäisen studioalbuminsa vuonna 1988 ja lopetti ensimmäisen kerran vuonna 2009. Jolly Jumpersin musiikkia on luonnehdittu muun muassa “swamp bluesiksi”, “tundra garageksi”, “alternative countryksi” ja “desert rockiksi”. Yhtyeen levyjä ovat julkaisseet Gaga Goodies, Rubber Rabbit Rock’n’Roll Records, Bad Vugum, Hot Igloo, Bonga Bonga Records, Dull City Records ja Tug Rec.


title: Jolly Jumpers

text: Jolly Jumpersin vaikuttajiin kuuluvat muun muassa Dead Moon, Velvet Underground, Neil Young & Crazy Horse, Nick Cave and the Bad Seeds, Johnny Cash, P. J. Harvey, Gun Club ja Tom Waits.


title: Jolly Jumpers

text: Yhtye teki paluun vuonna 2017. Jukka Nousiainen liittyi Jolly Jumpersiin vuonna 2018.


title: Yelmer Buurman

text: Yelmer Buurman (s. 19. helmikuuta 1987 Ubbergen, Alankomaat) on hollantilainen kilpa-autoilija. Hän ajoi kaudella 2008 kilpaa GP2-sarjassa Trust Team Arden-tallissa saavuttaen yhden kakkossijan ja 5 MM-pistettä. Buurman kilpaili myös Aasian GP2-sarjassa kausina 2008-10 saavuttaen yhden kolmossijan ja 17 MM-pistettä. Ennen GP2 uraansa Buurman on ajanut mm. Formula 3 Eurosarjassa, jossa hän ajoi kausina 2006 ja 2007. Kaudella 2006 hän sijoittui sarjan loppupisteissä sijalle 20. ja 2007 hän ajoi sarjan kuudenneksi. Vuonna 2008 Buurman kilpaili Superleague Formula sarjassa sijoittuen sarjan kakkoseksi. Seuraavana vuonna hän oli sarjan neljäs. Buurman jatkaa sarjassa kaudella 2010.


title: Fitz ratkaisee

text: Fitz ratkaisee ("Cracker") on brittiläinen rikosdraamasarja, jota kuvattiin kolmen tuotantokauden verran vuosina 1993–1995 ja vielä kaksi erikoisjaksoa 1996 ja 2006. Pääosassa rikospsykologi Fitzinä esiintyi Robbie Coltrane.


title: Fitz ratkaisee

text: "Fitz ratkaisee" sijoittuu Manchesteriin. Sarjan päähenkilö on rikospsykologi Eddie ”Fitz” Fitzgerald, joka ratkaisee henkirikoksia poliisin apuna ja on älyllisesti ylivertainen työtovereihinsa verrattuna. Hänen psykologiselle tarkkanäköisyydelleen antaa ristivalaistuksen hänen henkilökohtainen moniongelmaisuutensa: alkoholismi, peliriippuvuus, vaikeat ihmissuhteet, ylipaino.


title: Fitz ratkaisee

text: Sarjassa tarkkaillaan tapahtumia kahdella tasolla. Yhtäältä kussakin tarinassa seurataan käsillä olevan rikoksen ratkomista sekä rikollisten ja näitten lähipiirin elämää. Toisaalta tarkkailtavana ovat ihmissuhteet rikostutkimusryhmässä ja Fitzin perhepiirissä. Nämä eri tasot saattavat myös ristetä keskenään, kuten tarinassa "Miehetkin itkevät", jossa seurataan raiskaussarjan tutkimuksia: naispoliisi, johon Fitzillä on rakkaussuhde, joutuu tutkimusten keskellä raiskatuksi, ja myöhemmin raiskaaja uhkaa Fitzin vaimoakin. Ihmissuhdekaaret ulottuvat yksittäisten rikostarinoitten yli, ja usein tarinat päättyvät cliffhangeriin. Esimerkiksi rikostutkija Jimmy Beckin tarinassa "Näytön tarve" alkanut amok-juoksu päättyy vasta tarinan "Veljellistä rakkautta" lopussa.


title: Fitz ratkaisee

text: "Fitz ratkaisee" nousi moninkertaisesti palkituksi arvostelu- ja katsojamenestykseksi. Kaiken pohjana oli Jimmy McGovernin alkuperäisidea ja käsikirjoitus. Myös Paul Abbott kirjoitti osan tarinoista. Pääosa Fitzinä oli Robbie Coltranelle ponnahduslauta suuriin rooleihin muun muassa James Bond - ja Harry Potter -elokuvissa. Robert Carlylelle tappajan rooli tarinassa "Näytön tarve" oli ensimmäinen näkyvämpi rooli.


title: Fitz ratkaisee

text: Kolmen tuotantokauden jälkeen sarjaa täydennettiin vielä kahdella erikoisjaksolla, jotka eivät enää saavuttaneet alkuperäisen sarjan suosiota. Vuoden 1996 100-minuuttinen tarina sijoittuu Hongkongiin, jossa Fitz on luentomatkalla. Kymmenen vuotta myöhemmässä kaksituntisessa erikoisjaksossa Fitz palaa tyttärensä häihin muuttuneeseen Manchesteriin asuttuaan vaimoineen useita vuosia Australiassa.


title: Fitz ratkaisee

text: Suomessa sarjan esitti Yle TV1 tuoreeltaan vuosina 1995–1996 ja uusintana vuonna 2008. Sarjasta kuvattiin Yhdysvalloissa Los Angelesiin sovitettu uudelleenfilmatisointi vuosina 1997–1998. Fitzin osan esitti Robert Pastorelli, ja Robbie Coltrane esiintyi yhdessä jaksossa rikollisen roolissa. Sarja sai melkoisen nuivan vastaanoton, eikä sen tekemistä jatkettu ensimmäisen tuotantokauden jälkeen.


title: Fitz ratkaisee

text: Sarjan suosion saattelemana tarinat sovitettiin romaaneiksi. Niistä on suomennettu kolme ensimmäistä.


title: Oriental Pearl Tower

text: Oriental Pearl Tower (, ”Idän helmen torni”) on televisio- ja näköalatorni Shanghaissa Kiinassa. Se sijaitsee Lujiazuissa Pudongin alueella. Tornin rakentaminen alkoi vuonna 1990, ja se saatiin valmiiksi vuonna 1994. Se on 468 metriä korkeana maailman viidenneksi korkein torni.


title: Joachim Mrugowsky

text: Joachim Mrugowsky (15. elokuuta 1905 Rathenow – 2. kesäkuuta 1948) oli saksalainen natsitohtori, hygienisti, apulaisprofessori, lääketieteen tohtori ja Waffen-SS:n hygieniainstituutin päällikkö. Hän toimi toisen maailmansodan aikana vanhempana hygienistina SS-joukoissa, ja oli arvoltaan SS-eversti. Häntä syytettiin sodan jälkeen lääkärioikeudenkäynnissä. Hänen isänsä kuoli ensimmäisen maailmansodan alussa. Vuonna 1925 Joachim Mrugowsky aloitti luonnon- ja lääketieteenopintonsa Hallessa. Hän päätti opiskelunsa 1930–1931 ja sai molemmista tieteistä tohtorinarvon. Kahden vuoden työharjoittelun jälkeen hänestä tuli assistentti Hallen yliopiston hygieniainstituuttiin. Hänestä tuli avustava professori hygienian alalla Berliinin yliopistoon syyskuussa 1944.


title: Joachim Mrugowsky

text: Mrugowsky oli kannattanut natsi-ideologiaa vuodesta 1930 ja hän oli ensin ryhmänjohtajana paikallisessa kansallissosialistisessa opiskelijajärjestössä sekä sittemmin Saksan kansallissosialistisen puolueen puoluejäsen (Nro. 210 049). Vuonna 1931 hän liittyi SS:ään, jossa yleni sekä Waffen-SS:n että SS:n everstiksi.


title: Joachim Mrugowsky

text: Vuonna 1940 hän oli fysiatrina SS-divisioona ”Das Reichin” kenttäsairaalassa, ja osallistui natsien sotaretkeen Länsi-Euroopassa. Hän osallistui miltei kaikenlaisiin kokeisiin, joita tehtiin keskitysleirivangeilla. Häntä syytettiin Nürnbergin lääkärioikeudenkäynnissä rikoksista ihmisyyttä vastaan. Mrugowsky tuomittiin kuolemaan elokuussa 1947 ja teloitettiin 2. kesäkuuta 1948.


title: Karkar-Yuri

text: Karkar-yuri eli yuri on noin 1100 puhujan isolaattikieli. Sitä puhutaan Papua-Uuden-Guinean länsiosassa, Sandaunin provinssissa.


title: Karkar-Yuri

text: Kielen sanajärjestys on subjekti-objekti-verbi ja sillä on kolme murretta


title: Thomas S. Monson

text: Thomas Spencer Monson (21. elokuuta 1927 – 2. tammikuuta 2018) oli Myöhempien aikojen pyhien Jeesuksen Kristuksen kirkon 16. presidentti. Häntä edelsi virassa Gordon B. Hinckley, jonka kuoleman jälkeen 27. tammikuuta 2008 kahdentoista apostolin koorumi valitsi Thomas Monsonin kirkon presidentiksi, profeetaksi, näkijäksi ja ilmoituksensaajaksi 3. helmikuuta 2008.


title: Thomas S. Monson

text: Monson syntyi 21. elokuuta 1927 Salt Lake Cityssä Utahissa G. Spencer Monsonin ja Gladys Condien perheeseen toisena kuudesta lapsena. Hän opiskeli high schoolissa, ja 17-vuotiaana hän ilmoittautui Yhdysvaltain laivastoon keväällä 1945. Hänen ilmeisenä toiveenaan oli päästä osallistumaan Tyynenmeren meritaisteluihin, mutta toinen maailmansota päättyi ennen hänen pääsyään taisteluihin. Monson erosi laivastosta vain kuuden kuukauden palveluksen jälkeen ja siirtyi Utahin osavaltion yliopistoon opiskelemaan liiketaloutta. Hän valmistui 1948.


title: Thomas S. Monson

text: Toimittuaan jonkin aikaa yliopistolla tuntiopettajana Monson siirtyi liike-elämän palvelukseen kustantamoalalle. Hänen ensimmäinen työpaikkansa oli sanomalehti Deseret News, jossa hän toimi mainospäällikkönä. Myöhemmin hän siirtyi Deseret News Pressin kustantamon palvelukseen. Hän toimi ensin myyntijohtajana ja sitten toimitusjohtajana. 1952 hän valmistui Brigham Youngin yliopistosta kauppatieteiden linjalta. 1981 hänelle myönnettiin Brigham Youngin yliopiston oikeustieteen kunniatohtorin arvo.


title: Thomas S. Monson

text: 7. lokakuuta 1948 Monson meni naimisiin Frances Beverly Johnsonin kanssa. Heillä on kolme lasta, Thomas Lee, Ann Frances ja Clark Spencer, sekä kahdeksan lastenlasta. Thomas Monson on ollut aktiivinen myös yhdistyselämässä, ja partio on ollut hänen sydäntään lähellä. Hän on saanut Amerikan partiopoikajärjestön hopeamajavan (vuonna 1971), arvossa pidetyn hopeabiisonin (vuonna 1978) sekä kansainvälisen partiojärjestön korkeimman ansiomerkin, pronssisuden (vuonna 1993). Thomas Monson on myös julkaissut useita uskontoa käsitteleviä teoksia.


title: Thomas S. Monson

text: Thomas S. Monson oli jo lapsuudestaan aktiivinen MAP-kirkon palveluksessa. 22-vuotiaana hänet kutsuttiin piispaksi eli seurakunnan johtajaksi. Hän on eräs nuorimmista piispan virkaan kutsutuista. Hänen johtamansa seurakunta Salt Lake Cityssä oli sitä paitsi MAP-kirkon seurakunnaksi poikkeuksellisen suuri, siihen kuului lähes 1000 henkilöä. 27 vuoden iässä hänet kutsuttiin vaarnanjohtajan neuvonantajaksi, ja 32-hänestä tuli Kanadan lähetyskentän lähetysjohtaja. Vuosina 1959–1962 hän valvoi lähetystyötä Ontarion ja Quebecin osavaltioissa, johtaen vain muutaman vuoden itseään nuorempia lähetyssaarnaajia. Hänen aikanaan lähetystyö laajennettiin myös Quebecin ranskankieliseen väestöön.


title: Thomas S. Monson

text: Vuonna 1963 tuolloin vasta 36-vuotias Monson kutsuttiin apostoliksi. Hän oli nuorin apostoliksi kutsuttu sitten vuoden 1910. Apostolina hän johti 1970-luvulla komiteaa, joka uudisti MAP-kirkon version Kuningas Jaakon raamatunkäännöksestä sekä laati kirkon pyhien kirjoitusten uuden laitoksen, jossa ala- ja ristiviitteet oli uusittu. Hän valvoi myös kirkon julkaisutoimintaa ja lähetystyötä. Viimeksi hän on toiminut kirkon kasvatusjärjestelmää johtavan Kirkon koululautakunnan varapuheenjohtajana.


title: Thomas S. Monson

text: Erityisen merkittävä Monsonin rooli oli MAP-kirkon lähetystyön laajentamisessa itäisen Euroopan entisissä kansandemokratioissa. Hän järjesti Saksan demokraattisen tasavallan ensimmäisen vaarnan 1982 sekä neuvotteli luvan rakentaa sosialististen maiden tarpeista huolehtiva temppeli Freibergiin, DDR:ään 1985.


title: Thomas S. Monson

text: Presidentti Spencer W. Kimballin kuoltua 1985 kirkon uusi presidentti Ezra Taft Benson kutsui Monsonin ensimmäisen presidenttikunnan toiseksi neuvonantajaksi. Palveltuaan tässä asemassa sekä Bensonin että Howard W. Hunterin aikana, Gordon B. Hinckley kutsui hänet ensimmäiseksi neuvonantajakseen tullessaan kirkon presidentiksi 1995. Samalla hänestä tuli kahdentoista apostolin koorumin presidentti. Monson palveli tässä asemassa aina presidentti Hinckleyn kuolemaan 2008.


title: Thomas S. Monson

text: Thomas S. Monson valittiin Gordon B. Hinckleyn seuraajaksi kirkon presidentiksi 3. helmikuuta 2008.


title: Songs from The Joulukalenteri

text: Songs from The Joulukalenteri on "The Joulukalenteri" -televisiosarjan laulujen pohjalta tehty soundtrack-julkaisu. Trio Saletin muodostivat Kari Lehtomäki, Seppo Korjus ja Raimo Smedberg. Sanoituksista vastasi Jukka Virtanen. CD julkaisiin vuonna 1997 ja kymmenen vuoden kuluttua seurasi uudelleenjulkaisu, samalla kun The Joulukalenteri julkaistiin DVD-julkaisuna.


title: Julián Grimau

text: Julián Grimau García (18. helmikuuta 1911 Madrid, Espanja – 20. huhtikuuta 1963 Madrid, Espanja) oli espanjalainen kommunisti. Hän liittyi kommunistiseen puolueeseen Espanjan sisällissodan alkaessa, ja oleskeli sodan ajan Barcelonassa. Sodan päätyttyä hän pakeni Latinalaiseen Amerikkaan ja muutti sieltä edelleen Ranskaan. Madridiin hän palasi vuonna 1962 ja joutui marraskuussa pidätetyksi. Hänen oikeudenkäyntinsä huhtikuussa 1963 sai myös kansainvälistä huomiota, ja muun muassa paavi Johannes XXIII ja Neuvostoliiton johtaja Nikita Hruštšov esittivät vetoomuksen hänen puolestaan. Grimau tuomittiin kuitenkin kuolemaan ja teloitettiin ampumalla 20. huhtikuuta 1963.


title: Julián Grimau

text: Grimau on tullut Suomessakin tunnetuksi hänestä kertovan "Julian Grimau" -laulun kautta, josta tunnetuimman suomenkielisen levytyksen teki Tapio Heinonen vuonna 1969. Kappale on tehty kansanlaulun melodiaan; Heinosen esittämän version suomennoksesta vastasi Kari Tuomisaari. Tapio Heinonen esitti laulun Kari Tuomisaaren käännöksenä Ossi Runteen orkesterin säestyksellä ensimmäistä kertaa ohjelmassa Sinbad vuonna 1968. Vuonna 1971 Pentti Saaritsa kirjoitti kappaleeseen poliittisemman suomennoksen, jonka levytti tuoreeltaan Kristiina Halkola.


title: Ulrich Seidl

text: Ulrich Seidl (s. 24. marraskuuta, 1952 Wien) on itävaltalainen elokuvaohjaaja, käsikirjoittaja ja tuottaja. Seidl on Michael Haneken ja Michael Glawoggerin ohella Itävallan kansainvälisesti menestyneimpiä elokuvantekijöitä. Hänen tuotantonsa on käsitellyt esimerkiksi mallimaailmaa ("Models"), perversioita ("Animal Love") ja henkilökohtaisia hengellisiä kokemuksia ("Jesus, You Know"). Seidl vieraili Suomessa tammikuussa 2008 DocPoint-dokumenttielokuvafestivaalin yhteydessä, mutta hänen elokuviaan ei ole ollut Suomen elokuvateatterien ohjelmistossa. Espoo Ciné -festivaalilla 2012 esitettiin Seidlin elokuva "Paratiisi: Rakkaus".


title: Ulrich Seidl

text: Kolmen elokuvan Paratiisi-trilogia oli aluksi yhden viisituntisen elokuvan suunnitelma. Trilogia kertoo kolmesta saman suvun naisesta: äidistä, tämän sisaresta ja tyttärestä. Naisia yhdistää äärimmäisyyksiin meneminen ja kommunikoinnin vaikeus. "Rakkaus"-elokuva on elokuvista murheellisin. Siinä viisikymppinen nainen matkustaa Kenian aurinkorannikolle seksituristina. Toiminnan kaikki osapuolet menettävät ihmisarvoaan. "Usko"-elokuvassa päähenkilö on mieleltään järkkynyt. Hän on kiihkotunnustuksellinen katolilainen, joka piiskaa pois lihan himoa itsestään ja kiertelee naapuriensa luona varoittamassa synnillisestä elämästä. Työpaikallaan hän pystyy esiintymään normaalisti. Naisen aviomies on muslimi, ja katsojan pohdttavaksi jää, mitä heidän välillään on aikaisemmin tapahtunut. "Toivo"-elokuva kuvaa nuoren naisen lapsuuden loppua. Hän joutuu laihdutusterapiassa kohtaamaan seksuaalisuuden ja aikuisen inhimillisen heikkouden. Katsojan on vaikea löytää, missä elokuvan nimeen nostettu toiveikkuus piilee. Trilogian jokainen osa päättyy ratkaisemattomaan tilanteeseen.


title: Stage (David Bowien albumi)

text: Stage on David Bowien syyskuussa 1978 julkaistu livealbumi. Materiaali äänitettiin Bowien Yhdysvaltain-kiertueella touko–huhtikuussa aiemmin samana vuonna neljässä eri konsertissa. Albumi nousi brittilistalla sijalle 5 ja Yhdysvalloissa sijalle 44. Uudessa-Seelannissa albumi nousi listaykköseksi kahden viikon ajaksi.


title: Stage (David Bowien albumi)

text: A-puoli


title: Stage (David Bowien albumi)

text: B-puoli


title: Makupalat

text: Makupalat oli Yleisradion vuosina 1997–2005 esittämä ruoka-aiheinen televisio-ohjelma. Ohjelmaa esitettiin Yle TV2-kanavalla.


title: Makupalat

text: Ohjelma kuvattiin Oulun Yleisradion sen aikaisissa tiloissa Höyhtyällä. Ohjelman kokkeina olivat Oulun maakuntaradion toimittaja Timo Nykyri ja kokki Janne Pekkala.


title: Makupalat

text: Ohjelma sai alkunsa Oulun maakuntaradiossa esitetystä "Eväsreppu"-radio-ohjelmasta, jossa Nykyri ja Pekkala valmistivat ruokaa.. Syksyllä 1996 lähetettiin Yleisradiolle koenauhoitus ruoka-ohjelmasta ja ensimmäinen Makupalat-ohjelma esitettiin tammikuussa 1997.


title: Makupalat

text: Ohjelmaan perustuen julkaistiin vuonna 2000 keittokirja "Makupalat - hei me kokataan!".


title: Mylon LeFevre

text: Mylon LeFevre (6. lokakuuta 1944 Gulfport, Mississippi, Yhdysvallat) on yhdysvaltalainen lauluntekijä, entinen rock-muusikko, nykyinen saarnamies ja gospel-muusikko.


title: Mylon LeFevre

text: LeFevre syntyi etelävaltiolaiseen gospel-perheeseen, joka tunnettiin nimellä "The Singing LeFevres". Kotoa lähdettyään hän otti etäisyyttä myös uskonnolliseen taustaansa.


title: Mylon LeFevre

text: 17-vuotiaana LeFevre kirjoitti ensimmäisen menestyshittinsä, gospel-laulun "Without Him" palvellessaan Yhdysvaltain armeijassa. Elvis Presley levytti sen 1963. Vuotta myöhemmin laulun oli levyttänyt 126 muutakin artistia. LeFevren uran alkupuolen gospel-teokset myivät useita miljoonia kappaleita.


title: Mylon LeFevre

text: 1970-luvulla LeFevren ura keskittyi sekulaarimpaan rock-musiikkiin. Hän teki musiikkia, levytti ja oli kiertueilla muun muassa Eric Claptonin, Elton Johnin, Alvin Leen, Billy Joelin, Duane Allmanin, Berry Oakleyn, Little Richardin, the Whon, Yesin, Ten Years Afterin, Rick Derringerin, Trafficin, George Harrisonin, Paul McCartneyn, Charlie Danielsin, Tina Turnerin, Willie Nelsonin, Mick Fleetwoodin, Mountainin, ZZ Topin ja Grand Funk Railroadin kanssa.


title: Mylon LeFevre

text: LeFevre on myös kertonut olleensa Atlanta Rhythm Section -yhtyeen perustajajäsen, mutta orkesteri itse on kiistänyt asian. Hän oli kuitenkin mukana vokalistina heidän "Third Annual Pipe Dream" -albumillaan. Samaten kolme LeFevren ensialbumilla mukana ollutta muusikkoa oli mukana Atlanta Rhythm Sectionin ensikokoonpanossa.


title: Mylon LeFevre

text: LeFevre käytti kokaiinia kymmenen vuoden ajan. Hän muutti Englantiin 1970-luvun alussa ja otettuaan yliannoksen heroiinia 1970-luvulla hän alkoi omien sanojensa mukaan seitsemän vuotta kestäneen prosessin, minkä seurauksena hän kertoo uudestisyntyneensä kristityksi vuonna 1980.


title: Mylon LeFevre

text: LeFevre lopetti sekulaarin rock-musiikin tekemisen ja toimi hetken apumiehenä "Mt. Paran Church of God"-kirkossa Atlantassa. Vuonna 1981 hän perusti "Mylon and Broken Heart"-nimisen gospelyhtyeen, joka sai albumistaan Crack the Sky Grammy-palkinnon 1988 parhaasta gospel-yhtyeiden laulusuorituksesta. Yhtyeen levyt myivät yli miljoona kappaletta.